pli: Phassanaṭṭhaṁ bujjhantīti—bojjhaṅgā.


nikaya: ps

layer: root

title_pli: Paṭisambhidāmagga 2 Yuganaddhavagga

pli: Abhisamayaṭṭhaṁ bujjhantīti—bojjhaṅgā.


pli: Nekkhammaṁ bujjhantīti—bojjhaṅgā.


pli: Abyāpādaṁ bujjhantīti—bojjhaṅgā.


pli: Ālokasaññaṁ bujjhantīti—bojjhaṅgā.


pli: Avikkhepaṁ bujjhantīti—bojjhaṅgā.


pli: Ñāṇaṁ bujjhantīti—bojjhaṅgā.


pli: Pāmojjaṁ bujjhantīti—bojjhaṅgā.


pli: Paṭhamaṁ jhānaṁ bujjhantīti—bojjhaṅgā …pe…


pli: arahattamaggaṁ bujjhantīti—bojjhaṅgā.


pli: Adhimokkhaṭṭhena saddhindriyaṁ bujjhantīti—bojjhaṅgā …pe…


pli: Assaddhiye akampiyaṭṭhena saddhābalaṁ bujjhantīti—bojjhaṅgā …pe…


pli: avijjāya akampiyaṭṭhena paññābalaṁ bujjhantīti—bojjhaṅgā.


pli: Upaṭṭhānaṭṭhena satisambojjhaṅgaṁ bujjhantīti—bojjhaṅgā …pe…


pli: Dassanaṭṭhena sammādiṭṭhiṁ bujjhantīti—bojjhaṅgā …pe…


pli: Niyyānaṭṭhaṁ bujjhantīti—bojjhaṅgā.


pli: Anupassanaṭṭhena vipassanaṁ …pe…


pli: Samucchedaṭṭhena khaye ñāṇaṁ bujjhantīti—bojjhaṅgā.


pli: Paṭippassaddhaṭṭhena anuppāde ñāṇaṁ bujjhantīti—bojjhaṅgā.


pli: Amatogadhaṁ nibbānaṁ pariyosānaṭṭhena bujjhantīti—bojjhaṅgā.


pli: Sāvatthinidānaṁ.


pli: Tatra kho āyasmā sāriputto bhikkhū āmantesi—


pli: “āvuso bhikkhavo”ti.


pli: “Āvuso”ti kho te bhikkhū āyasmato sāriputtassa paccassosuṁ.


pli: Āyasmā sāriputto etadavoca—


pli: “Sattime, āvuso, bojjhaṅgā.


pli: Katame satta?


pli: upekkhāsambojjhaṅgo—


pli: ime kho, āvuso, satta bojjhaṅgā.


pli: Imesaṁ khvāhaṁ, āvuso, sattannaṁ bojjhaṅgānaṁ yena yena bojjhaṅgena ākaṅkhāmi pubbaṇhasamayaṁ viharituṁ, tena tena bojjhaṅgena pubbaṇhasamayaṁ viharāmi.


pli: Yena yena bojjhaṅgena ākaṅkhāmi majjhanhikasamayaṁ …pe…


pli: sāyanhasamayaṁ viharituṁ, tena tena bojjhaṅgena sāyanhasamayaṁ viharāmi.


pli: Satisambojjhaṅgo iti ce me, ‘āvuso, hoti, appamāṇo’ti me hoti, ‘susamāraddho’ti me hoti.


pli: Tiṭṭhantañca naṁ ‘tiṭṭhatī’ti pajānāmi.


pli: Sacepi me cavati, ‘idappaccayā me cavatī’ti pajānāmi.


pli: Dhammavicayasambojjhaṅgo …pe…


pli: upekkhāsambojjhaṅgo iti ce me, āvuso, hoti, ‘appamāṇo’ti me hoti, ‘susamāraddho’ti me hoti.


pli: Seyyathāpi, āvuso, rañño vā rājamahāmattassa vā nānārattānaṁ dussānaṁ dussakaraṇḍako pūro assa.


pli: So yaññadeva dussayugaṁ ākaṅkheyya pubbaṇhasamayaṁ pārupituṁ, taṁ tadeva dussayugaṁ pubbaṇhasamayaṁ pārupeyya.


pli: Yaññadeva dussayugaṁ ākaṅkheyya majjhanhikasamayaṁ …pe…


pli: sāyanhasamayaṁ pārupituṁ, taṁ tadeva dussayugaṁ sāyanhasamayaṁ pārupeyya.


pli: Evameva khvāhaṁ, āvuso, imesaṁ sattannaṁ bojjhaṅgānaṁ yena yena bojjhaṅgena ākaṅkhāmi pubbaṇhasamayaṁ viharituṁ, tena tena bojjhaṅgena pubbaṇhasamayaṁ viharāmi.


pli: Satisambojjhaṅgo iti ce me, āvuso, hoti, ‘appamāṇo’ti me hoti, ‘susamāraddho’ti me hoti.


pli: Sacepi me cavati, ‘idappaccayā me cavatī’ti pajānāmi …pe…


pli: Sacepi me cavati, ‘idappaccayā me cavatī’ti pajānāmi”.


pli: 2.3.2. Suttantaniddesa


pli: Kathaṁ <b>satisambojjhaṅgo iti ce me hotī</b>ti bojjhaṅgo?


pli: Yāvatā nirodhūpaṭṭhāti tāvatā satisambojjhaṅgo.


pli: Iti ce me hotīti bojjhaṅgo.


pli: Seyyathāpi telappadīpassa jhāyato yāvatā acci tāvatā vaṇṇo, yāvatā vaṇṇo tāvatā acci.


pli: Evameva yāvatā nirodhūpaṭṭhāti tāvatā satisambojjhaṅgo.


pli: Kathaṁ <b>appamāṇo iti ce me hotī</b>ti bojjhaṅgo?


pli: Pamāṇabaddhā kilesā, sabbe ca pariyuṭṭhānā, ye ca saṅkhārā ponobhavikā appamāṇo nirodho acalaṭṭhena asaṅkhataṭṭhena.


pli: Yāvatā nirodhūpaṭṭhāti tāvatā appamāṇo.


pli: Kathaṁ <b>susamāraddho iti ce me hotī</b>ti bojjhaṅgo?


pli: Visamā kilesā, sabbe ca pariyuṭṭhānā, ye ca saṅkhārā ponobhavikā, samadhammo nirodho santaṭṭhena paṇītaṭṭhena.


pli: Yāvatā nirodhūpaṭṭhāti tāvatā susamāraddho iti ce me hotīti bojjhaṅgo.


pli: Kathaṁ <b>“tiṭṭhantañca naṁ tiṭṭhatī”ti pajānāmi; sacepi cavati “idappaccayā cavatī”ti pajānāmi?</b>


pli: Katihākārehi satisambojjhaṅgo tiṭṭhati?


pli: Katihākārehi satisambojjhaṅgo cavati?


pli: Aṭṭhahākārehi satisambojjhaṅgo cavati.


pli: Katamehi <b>aṭṭhahākārehi satisambojjhaṅgo tiṭṭhati?</b>


pli: Anuppādaṁ āvajjitattā satisambojjhaṅgo tiṭṭhati, uppādaṁ anāvajjitattā satisambojjhaṅgo tiṭṭhati, appavattaṁ āvajjitattā satisambojjhaṅgo tiṭṭhati, pavattaṁ anāvajjitattā satisambojjhaṅgo tiṭṭhati, animittaṁ āvajjitattā satisambojjhaṅgo tiṭṭhati, nimittaṁ anāvajjitattā satisambojjhaṅgo tiṭṭhati, nirodhaṁ āvajjitattā satisambojjhaṅgo tiṭṭhati, saṅkhāre anāvajjitattā satisambojjhaṅgo tiṭṭhati—


pli: imehi aṭṭhahākārehi satisambojjhaṅgo tiṭṭhati.


pli: Katamehi <b>aṭṭhahākārehi satisambojjhaṅgo cavati?</b>


pli: Uppādaṁ āvajjitattā satisambojjhaṅgo cavati, anuppādaṁ anāvajjitattā satisambojjhaṅgo cavati, pavattaṁ āvajjitattā satisambojjhaṅgo cavati, appavattaṁ anāvajjitattā satisambojjhaṅgo cavati, nimittaṁ āvajjitattā satisambojjhaṅgo cavati, animittaṁ anāvajjitattā satisambojjhaṅgo cavati, saṅkhāre āvajjitattā satisambojjhaṅgo cavati, nirodhaṁ anāvajjitattā satisambojjhaṅgo cavati—


pli: imehi aṭṭhahākārehi satisambojjhaṅgo cavati.


pli: Evaṁ “tiṭṭhantañca naṁ tiṭṭhatī”ti pajānāmi; sacepi cavati, “idappaccayā me cavatī”ti pajānāmi …pe….


pli: Kathaṁ <b>upekkhāsambojjhaṅgo iti ce me hotī</b>ti bojjhaṅgo?


pli: Yāvatā nirodhūpaṭṭhāti tāvatā upekkhāsambojjhaṅgo iti ce me hotīti bojjhaṅgo.


pli: Seyyathāpi telappadīpassa jhāyato yāvatā acci tāvatā vaṇṇo, yāvatā vaṇṇo tāvatā acci.


pli: Evameva yāvatā nirodhūpaṭṭhāti tāvatā upekkhāsambojjhaṅgo iti ce hotīti bojjhaṅgo.


pli: Kathaṁ <b>appamāṇo iti ce hotī</b>ti bojjhaṅgo?


pli: Pamāṇabaddhā kilesā, sabbe ca pariyuṭṭhānā, ye ca saṅkhārā ponobhavikā appamāṇo nirodho acalaṭṭhena asaṅkhataṭṭhena.


pli: Yāvatā nirodhūpaṭṭhāti tāvatā appamāṇo iti ce hotīti bojjhaṅgo.


pli: Kathaṁ <b>susamāraddho iti ce hotī</b>ti bojjhaṅgo?


pli: Visamā kilesā, sabbe ca pariyuṭṭhānā, ye ca saṅkhārā ponobhavikā samadhammo nirodho santaṭṭhena paṇītaṭṭhena.


pli: Yāvatā nirodhūpaṭṭhāti tāvatā susamāraddho iti ce hotīti bojjhaṅgo.


pli: Kathaṁ <b>“tiṭṭhantañca naṁ tiṭṭhatī”ti pajānāmi; sacepi cavati “idappaccayā me cavatī”ti pajānāmi?</b>


pli: Katamehi <b>aṭṭhahākārehi upekkhāsambojjhaṅgo tiṭṭhati?</b>


pli: Anuppādaṁ āvajjitattā upekkhāsambojjhaṅgo tiṭṭhati, uppādaṁ anāvajjitattā upekkhāsambojjhaṅgo tiṭṭhati, appavattaṁ āvajjitattā upekkhāsambojjhaṅgo tiṭṭhati, pavattaṁ anāvajjitattā upekkhāsambojjhaṅgo tiṭṭhati, animittaṁ āvajjitattā upekkhāsambojjhaṅgo tiṭṭhati, nimittaṁ anāvajjitattā upekkhāsambojjhaṅgo tiṭṭhati, nirodhaṁ āvajjitattā upekkhāsambojjhaṅgo tiṭṭhati, saṅkhāre anāvajjitattā upekkhāsambojjhaṅgo tiṭṭhati—


pli: imehi aṭṭhahākārehi upekkhāsambojjhaṅgo tiṭṭhati.


pli: Katamehi <b>aṭṭhahākārehi upekkhāsambojjhaṅgo cavati?</b>


pli: Uppādaṁ āvajjitattā upekkhāsambojjhaṅgo cavati, anuppādaṁ anāvajjitattā upekkhāsambojjhaṅgo cavati, pavattaṁ āvajjitattā upekkhāsambojjhaṅgo cavati, appavattaṁ anāvajjitattā upekkhāsambojjhaṅgo cavati, nimittaṁ āvajjitattā upekkhāsambojjhaṅgo cavati, animittaṁ anāvajjitattā upekkhāsambojjhaṅgo cavati, saṅkhāre āvajjitattā upekkhāsambojjhaṅgo cavati, nirodhaṁ anāvajjitattā upekkhāsambojjhaṅgo cavati—


pli: imehi aṭṭhahākārehi upekkhāsambojjhaṅgo cavati.


pli: Evaṁ “tiṭṭhantañca naṁ tiṭṭhatī”ti pajānāmi; sacepi cavati, “idappaccayā me cavatī”ti pajānāmi.


pli: Bojjhaṅgakathā niṭṭhitā.


pli: Paṭisambhidāmagga


pli: 2 Yuganaddhavagga


pli: 2.4. Mettākathā


pli: Sāvatthinidānaṁ.


pli: “Mettāya, bhikkhave, cetovimuttiyā āsevitāya bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya ekādasānisaṁsā pāṭikaṅkhā.


pli: Katame ekādasa?


pli: Sukhaṁ supati, sukhaṁ paṭibujjhati, na pāpakaṁ supinaṁ passati, manussānaṁ piyo hoti, amanussānaṁ piyo hoti, devatā rakkhanti, nāssa aggi vā visaṁ vā satthaṁ vā kamati, tuvaṭaṁ cittaṁ samādhiyati, mukhavaṇṇo vippasīdati, asammūḷho kālaṁ karoti, uttari appaṭivijjhanto brahmalokūpago hoti.


pli: Mettāya, bhikkhave, cetovimuttiyā āsevitāya bhāvitāya bahulīkatāya yānīkatāya vatthukatāya anuṭṭhitāya paricitāya susamāraddhāya—


pli: ime ekādasānisaṁsā pāṭikaṅkhā”.


pli: Atthi anodhiso pharaṇā mettācetovimutti, atthi odhiso pharaṇā mettācetovimutti, atthi disāpharaṇā mettācetovimutti.


pli: Katihākārehi anodhiso pharaṇā mettācetovimutti, katihākārehi odhiso pharaṇā mettācetovimutti, katihākārehi disāpharaṇā mettācetovimutti?


pli: Pañcahākārehi anodhiso pharaṇā mettācetovimutti, sattahākārehi odhiso pharaṇā mettācetovimutti, dasahākārehi disāpharaṇā mettācetovimutti.


pli: Katamehi pañcahākārehi anodhiso pharaṇā mettācetovimutti?


pli: Sabbe sattā averā abyāpajjā anīghā sukhī attānaṁ pariharantu.


pli: Sabbe pāṇā …pe…


pli: sabbe bhūtā …pe…


pli: sabbe puggalā …pe…


pli: sabbe attabhāvapariyāpannā averā abyāpajjā anīghā sukhī attānaṁ pariharantūti.


pli: Imehi pañcahākārehi anodhiso pharaṇā mettācetovimutti.


pli: Katamehi sattahākārehi odhiso pharaṇā mettācetovimutti?


pli: Sabbā itthiyo averā abyāpajjā anīghā sukhī attānaṁ pariharantu.


pli: Sabbe purisā …pe…


pli: sabbe ariyā …pe…


pli: sabbe anariyā …pe…


pli: sabbe devā …pe…


pli: sabbe manussā …pe…


pli: sabbe vinipātikā averā abyāpajjā anīghā sukhī attānaṁ pariharantūti.


pli: Imehi sattahākārehi odhiso pharaṇā mettācetovimutti.


pli: Katamehi dasahākārehi disāpharaṇā mettācetovimutti?


pli: Sabbe puratthimāya disāya sattā averā abyāpajjā anīghā sukhī attānaṁ pariharantu.


pli: Sabbe pacchimāya disāya sattā …pe…


pli: sabbe uttarāya disāya sattā …pe…


pli: sabbe dakkhiṇāya disāya sattā …pe…


pli: sabbe puratthimāya anudisāya sattā …pe…


pli: sabbe pacchimāya anudisāya sattā …pe…


pli: sabbe uttarāya anudisāya sattā …pe…


pli: sabbe dakkhiṇāya anudisāya sattā …pe…


pli: sabbe heṭṭhimāya disāya sattā …pe…


pli: sabbe uparimāya disāya sattā averā abyāpajjā anīghā sukhī attānaṁ pariharantu.


pli: Sabbe puratthimāya disāya pāṇā …pe…


pli: bhūtā …


pli: puggalā …


pli: attabhāvapariyāpannā …


pli: sabbā itthiyo …


pli: sabbe purisā …


pli: sabbe ariyā …


pli: sabbe anariyā …


pli: sabbe devā …


pli: sabbe manussā …


pli: sabbe vinipātikā averā abyāpajjā anīghā sukhī attānaṁ pariharantu.


pli: Sabbe pacchimāya disāya vinipātikā …pe…


pli: sabbe uttarāya disāya vinipātikā …


pli: sabbe dakkhiṇāya disāya vinipātikā …


pli: sabbe puratthimāya anudisāya vinipātikā …


pli: sabbe pacchimāya anudisāya vinipātikā …


pli: sabbe uttarāya anudisāya vinipātikā …


pli: sabbe dakkhiṇāya anudisāya vinipātikā …


pli: sabbe heṭṭhimāya disāya vinipātikā …


pli: sabbe uparimāya disāya vinipātikā averā abyāpajjā anīghā sukhī attānaṁ pariharantūti.


pli: Imehi dasahākārehi disāpharaṇā mettācetovimutti.


pli: 2.4.1. Indriyavāra


pli: Sabbesaṁ sattānaṁ pīḷanaṁ vajjetvā apīḷanāya, upaghātaṁ vajjetvā anupaghātena, santāpaṁ vajjetvā asantāpena, pariyādānaṁ vajjetvā apariyādānena, vihesaṁ vajjetvā avihesāya, sabbe sattā averino hontu mā verino, sukhino hontu mā dukkhino, sukhitattā hontu mā dukkhitattāti—


pli: imehi aṭṭhahākārehi sabbe satte mettāyatīti—mettā.


pli: Taṁ dhammaṁ cetayatīti—ceto.


pli: Mettā ca ceto ca vimutti cāti—mettācetovimutti.


pli: Sabbe sattā averino hontu, khemino hontu, sukhino hontūti—


pli: saddhāya adhimuccati.


pli: vīriyaṁ paggaṇhāti.


pli: satiṁ upaṭṭhāpeti.


pli: cittaṁ samādahati.


pli: paññāya pajānāti.


pli: Imāni pañcindriyāni mettāya cetovimuttiyā āsevanā honti.


pli: Imehi pañcahi indriyehi mettācetovimutti āsevīyati.


pli: Imāni pañcindriyāni mettāya cetovimuttiyā bhāvanā honti.


pli: Imehi pañcahi indriyehi mettācetovimutti bhāvīyati.


pli: Imāni pañcindriyāni mettāya cetovimuttiyā bahulīkatā honti.


pli: Imehi pañcahi indriyehi mettācetovimutti bahulīkarīyati.


pli: Imāni pañcindriyāni mettāya cetovimuttiyā alaṅkārā honti.


pli: Imehi pañcahi indriyehi mettācetovimutti svālaṅkatā hoti.


pli: Imāni pañcindriyāni mettāya cetovimuttiyā parikkhārā honti.


pli: Imehi pañcahi indriyehi mettācetovimutti suparikkhatā hoti.


pli: Imāni pañcindriyāni mettāya cetovimuttiyā parivārā honti.


pli: Imehi pañcahi indriyehi mettācetovimutti suparivutā hoti.


pli: Imāni pañcindriyāni mettāya cetovimuttiyā āsevanā honti, bhāvanā honti, bahulīkatā honti, alaṅkārā honti, parikkhārā honti, parivārā honti, pāripūrī honti, sahagatā honti, sahajātā honti, saṁsaṭṭhā honti, sampayuttā honti, pakkhandanā honti, pasīdanā honti, santiṭṭhanā honti, vimuccanā honti, “etaṁ santan”ti phassanā honti, yānīkatā honti, vatthukatā honti, anuṭṭhitā honti, paricitā honti, susamāraddhā honti, subhāvitā honti, svādhiṭṭhitā honti, susamuggatā honti, suvimuttā honti, nibbattenti jotenti patāpenti.


pli: 2.4.2. Balavāra


pli: Sabbe sattā averino hontu, khemino hontu, sukhino hontūti—


pli: assaddhiye na kampati.


pli: kosajje na kampati.


pli: pamāde na kampati.


pli: uddhacce na kampati.


pli: avijjāya na kampati.


pli: Imāni pañca balāni mettāya cetovimuttiyā āsevanā honti.


pli: Imehi pañcahi balehi mettācetovimutti āsevīyati.


pli: Imāni pañca balāni mettāya cetovimuttiyā bhāvanā honti.


pli: Imehi pañcahi balehi mettācetovimutti bhāvīyati.


pli: Imāni pañca balāni mettāya cetovimuttiyā bahulīkatā honti.


pli: Imehi pañcahi balehi mettācetovimutti bahulīkarīyati.


pli: Imāni pañca balāni mettāya cetovimuttiyā alaṅkārā honti.


pli: Imehi pañcahi balehi mettācetovimutti svālaṅkatā hoti.


pli: Imāni pañca balāni mettāya cetovimuttiyā parikkhārā honti.


pli: Imehi pañcahi balehi mettācetovimutti suparikkhatā hoti.


pli: Imāni pañca balāni mettāya cetovimuttiyā parivārā honti.


pli: Imehi pañcahi balehi mettācetovimutti suparivutā hoti.


pli: Imāni pañca balāni mettāya cetovimuttiyā āsevanā honti, bhāvanā honti, bahulīkatā honti, alaṅkārā honti, parikkhārā honti, parivārā honti, pāripūrī honti, sahagatā honti, sahajātā honti, saṁsaṭṭhā honti, sampayuttā honti, pakkhandanā honti, pasīdanā honti, santiṭṭhanā honti, vimuccanā honti, “etaṁ santan”ti phassanā honti, yānīkatā honti, vatthukatā honti, anuṭṭhitā honti, paricitā honti, susamāraddhā honti, subhāvitā honti, svādhiṭṭhitā honti, susamuggatā honti, suvimuttā honti nibbattenti jotenti patāpenti.


pli: 2.4.3. Bojjhaṅgavāra


pli: Sabbe sattā averino hontu, khemino hontu, sukhino hontūti—


pli: satiṁ upaṭṭhāpeti.


pli: paññāya pavicināti.


pli: vīriyaṁ paggaṇhāti.


pli: pariḷāhaṁ paṭippassambheti.


pli: duṭṭhullaṁ paṭippassambheti.


pli: cittaṁ samādahati.


pli: ñāṇena kilese paṭisaṅkhāti.


pli: Ime satta bojjhaṅgā mettāya cetovimuttiyā āsevanā honti.


pli: Imehi sattahi bojjhaṅgehi mettācetovimutti āsevīyati.


pli: Ime satta bojjhaṅgā mettāya cetovimuttiyā bhāvanā honti.


pli: Imehi sattahi bojjhaṅgehi mettācetovimutti bhāvīyati.


pli: Ime satta bojjhaṅgā mettāya cetovimuttiyā bahulīkatā honti.


pli: Imehi sattahi bojjhaṅgehi mettācetovimutti bahulīkarīyati.


pli: Ime satta bojjhaṅgā mettāya cetovimuttiyā alaṅkārā honti.


pli: Imehi sattahi bojjhaṅgehi mettācetovimutti svālaṅkatā hoti.


pli: Ime satta bojjhaṅgā mettāya cetovimuttiyā parikkhārā honti.


pli: Imehi sattahi bojjhaṅgehi mettācetovimutti suparikkhatā hoti.


pli: Ime satta bojjhaṅgā mettāya cetovimuttiyā parivārā honti.


pli: Imehi sattahi bojjhaṅgehi mettācetovimutti suparivutā hoti.


pli: Ime satta bojjhaṅgā mettāya cetovimuttiyā āsevanā honti, bhāvanā honti, bahulīkatā honti, alaṅkārā honti, parikkhārā honti, parivārā honti, pāripūrī honti, sahagatā honti, sahajātā honti, saṁsaṭṭhā honti, sampayuttā honti, pakkhandanā honti, pasīdanā honti, santiṭṭhanā honti, vimuccanā honti, “etaṁ santan”ti phassanā honti, yānīkatā honti, vatthukatā honti, anuṭṭhitā honti, paricitā honti, susamāraddhā honti, subhāvitā honti, svādhiṭṭhitā honti, susamuggatā honti, suvimuttā honti, nibbattenti jotenti patāpenti.


pli: 2.4.4. Maggaṅgavāra


pli: Sabbe sattā averino hontu, khemino hontu, sukhino hontūti—


pli: sammā passati.


pli: sammā abhiniropeti.


pli: sammā pariggaṇhāti.


pli: sammā samuṭṭhāpeti.


pli: sammā vodāpeti.


pli: sammā paggaṇhāti.


pli: sammā upaṭṭhāpeti.


pli: sammā samādahati.


pli: Ime aṭṭha maggaṅgā mettāya cetovimuttiyā āsevanā honti.


pli: Imehi aṭṭhahi maggaṅgehi mettācetovimutti āsevīyati.


pli: Ime aṭṭha maggaṅgā mettāya cetovimuttiyā bhāvanā honti.


pli: Imehi aṭṭhahi maggaṅgehi mettācetovimutti bhāvīyati.


pli: Ime aṭṭha maggaṅgā mettāya cetovimuttiyā bahulīkatā honti.


pli: Imehi aṭṭhahi maggaṅgehi mettācetovimutti bahulīkarīyati.


pli: Ime aṭṭha maggaṅgā mettāya cetovimuttiyā alaṅkārā honti.


pli: Imehi aṭṭhahi maggaṅgehi mettācetovimutti svālaṅkatā honti.


pli: Ime aṭṭha maggaṅgā mettāya cetovimuttiyā parikkhārā honti.


pli: Imehi aṭṭhahi maggaṅgehi mettācetovimutti suparikkhatā hoti.


pli: Ime aṭṭha maggaṅgā mettāya cetovimuttiyā parivārā honti.


pli: Imehi aṭṭhahi maggaṅgehi mettācetovimutti suparivutā hoti.


pli: Ime aṭṭha maggaṅgā mettāya cetovimuttiyā āsevanā honti, bhāvanā honti, bahulīkatā honti, alaṅkārā honti, parikkhārā honti, parivārā honti, pāripūrī honti, sahagatā honti, sahajātā honti, saṁsaṭṭhā honti, sampayuttā honti, pakkhandanā honti, pasīdanā honti, santiṭṭhanā honti, vimuccanā honti, “etaṁ santan”ti phassanā honti, yānīkatā honti, vatthukatā honti, anuṭṭhitā honti, paricitā honti, susamāraddhā honti, subhāvitā honti, svādhiṭṭhitā honti, susamuggatā honti, suvimuttā honti nibbattenti jotenti patāpenti.


pli: Sabbesaṁ pāṇānaṁ …pe…


pli: sabbesaṁ bhūtānaṁ …


pli: sabbesaṁ puggalānaṁ …


pli: sabbesaṁ attabhāvapariyāpannānaṁ …


pli: sabbāsaṁ itthīnaṁ …


pli: sabbesaṁ purisānaṁ …


pli: sabbesaṁ ariyānaṁ …


pli: sabbesaṁ anariyānaṁ …


pli: sabbesaṁ devānaṁ …


pli: sabbesaṁ manussānaṁ …


pli: sabbesaṁ vinipātikānaṁ pīḷanaṁ vajjetvā apīḷanāya, upaghātaṁ vajjetvā anupaghātena, santāpaṁ vajjetvā asantāpena, pariyādānaṁ vajjetvā apariyādānena, vihesaṁ vajjetvā avihesāya, sabbe vinipātikā averino hontu mā verino, sukhino hontu mā dukkhino, sukhitattā hontu mā dukkhitattāti—


pli: imehi aṭṭhahākārehi sabbe vinipātike mettāyatīti—mettā.


pli: Taṁ dhammaṁ cetayatīti—ceto.


pli: Mettā ca ceto ca vimutti cāti—mettācetovimutti.


pli: Sabbe vinipātikā averino hontu, khemino hontu, sukhino hontūti—


pli: saddhāya adhimuccati.


pli: Saddhindriyaparibhāvitā hoti mettācetovimutti …pe…


pli: nibbattenti jotenti patāpenti.


pli: Sabbesaṁ puratthimāya disāya sattānaṁ …pe…


pli: sabbesaṁ pacchimāya disāya sattānaṁ …


pli: sabbesaṁ uttarāya disāya sattānaṁ …


pli: sabbesaṁ dakkhiṇāya disāya sattānaṁ …


pli: sabbesaṁ puratthimāya anudisāya sattānaṁ …


pli: sabbesaṁ pacchimāya anudisāya sattānaṁ …


pli: sabbesaṁ uttarāya anudisāya sattānaṁ …


pli: sabbesaṁ dakkhiṇāya anudisāya sattānaṁ …


pli: sabbesaṁ heṭṭhimāya disāya sattānaṁ …


pli: sabbesaṁ uparimāya disāya sattānaṁ pīḷanaṁ vajjetvā apīḷanāya, upaghātaṁ vajjetvā anupaghātena, santāpaṁ vajjetvā asantāpena, pariyādānaṁ vajjetvā apariyādānena, vihesaṁ vajjetvā avihesāya, sabbe uparimāya disāya sattā averino hontu mā verino, sukhino hontu mā dukkhino, sukhitattā hontu mā dukkhitattāti—


pli: imehi aṭṭhahākārehi sabbe uparimāya disāya satte mettāyatīti—mettā.


pli: Taṁ dhammaṁ cetayatīti—ceto.


pli: Mettā ca ceto ca vimutti cāti—mettācetovimutti.


pli: Sabbe uparimāya disāya sattā averino hontu, khemino hontu, sukhino hontūti—


pli: saddhāya adhimuccati.


pli: Saddhindriyaparibhāvitā hoti mettācetovimutti …pe…


pli: nibbattenti jotenti patāpenti.


pli: Sabbesaṁ puratthimāya disāya pāṇānaṁ …pe…


pli: bhūtānaṁ …


pli: puggalānaṁ …


pli: attabhāvapariyāpannānaṁ …


pli: sabbāsaṁ itthīnaṁ …


pli: sabbesaṁ purisānaṁ …


pli: sabbesaṁ ariyānaṁ …


pli: sabbesaṁ anariyānaṁ …


pli: sabbesaṁ devānaṁ …


pli: sabbesaṁ manussānaṁ …


pli: sabbesaṁ vinipātikānaṁ …


pli: sabbesaṁ pacchimāya disāya vinipātikānaṁ …


pli: sabbesaṁ uttarāya disāya vinipātikānaṁ …


pli: sabbesaṁ dakkhiṇāya disāya vinipātikānaṁ …


pli: sabbesaṁ puratthimāya anudisāya vinipātikānaṁ …


pli: sabbesaṁ pacchimāya anudisāya vinipātikānaṁ …


pli: sabbesaṁ uttarāya anudisāya vinipātikānaṁ …


pli: sabbesaṁ dakkhiṇāya anudisāya vinipātikānaṁ …


pli: sabbesaṁ heṭṭhimāya disāya vinipātikānaṁ …


pli: sabbesaṁ uparimāya disāya vinipātikānaṁ pīḷanaṁ vajjetvā apīḷanāya, upaghātaṁ vajjetvā anupaghātena, santāpaṁ vajjetvā asantāpena, pariyādānaṁ vajjetvā apariyādānena, vihesaṁ vajjetvā avihesāya, sabbe uparimāya disāya vinipātikā averino hontu mā verino, sukhino hontu mā dukkhino, sukhitattā hontu mā dukkhitattāti—


pli: imehi aṭṭhahākārehi sabbe uparimāya disāya vinipātike mettāyatīti—mettā.


pli: Taṁ dhammaṁ cetayatīti—ceto.


pli: Mettā ca ceto ca vimutti cāti—mettācetovimutti.


pli: Sabbe uparimāya disāya vinipātikā averino hontu, khemino hontu, sukhino hontūti—


pli: saddhāya adhimuccati.


pli: vīriyaṁ paggaṇhāti.


pli: Satiṁ upaṭṭhāpeti.


pli: Cittaṁ samādahati.


pli: Paññāya pajānāti.


pli: Imāni pañcindriyāni mettāya cetovimuttiyā āsevanā honti.


pli: Imehi pañcahi indriyehi mettācetovimutti āsevīyati …pe…


pli: nibbattenti jotenti patāpenti.


pli: assaddhiye na kampati, saddhābalaparibhāvitā hoti mettācetovimutti.


pli: Kosajje na kampati, vīriyabalaparibhāvitā hoti mettācetovimutti.


pli: Pamāde na kampati, satibalaparibhāvitā hoti mettācetovimutti.


pli: Uddhacce na kampati, samādhibalaparibhāvitā hoti mettācetovimutti.


pli: Avijjāya na kampati, paññābalaparibhāvitā hoti mettācetovimutti.


pli: Imāni pañca balāni mettāya cetovimuttiyā āsevanā honti.


pli: Imehi pañcahi balehi mettācetovimutti āsevīyati …pe…


pli: satiṁ upaṭṭhāpeti.


pli: Paññāya pavicināti, dhammavicayasambojjhaṅgaparibhāvitā hoti mettācetovimutti.


pli: Vīriyaṁ paggaṇhāti, vīriyasambojjhaṅgaparibhāvitā hoti mettācetovimutti.


pli: Pariḷāhaṁ paṭippassambheti, pītisambojjhaṅgaparibhāvitā hoti mettācetovimutti.


pli: Duṭṭhullaṁ paṭippassambheti, passaddhisambojjhaṅgaparibhāvitā hoti mettācetovimutti.


pli: Cittaṁ samādahati, samādhisambojjhaṅgaparibhāvitā hoti mettācetovimutti.


pli: Ñāṇena kilese paṭisaṅkhāti, upekkhāsambojjhaṅgaparibhāvitā hoti mettācetovimutti.


pli: Ime satta bojjhaṅgā mettāya cetovimuttiyā āsevanā honti.


pli: Imehi sattahi bojjhaṅgehi mettācetovimutti āsevīyati …pe…


pli: nibbattenti jotenti patāpenti.


pli: Sabbe uparimāya disāya vinipātikā averino hontu, khemino hontu, sukhino hontūti—


pli: sammā passati, sammādiṭṭhi paribhāvitā hoti mettācetovimutti.


pli: Sammā abhiniropeti, sammāsaṅkappaparibhāvitā hoti mettācetovimutti.


pli: Sammā pariggaṇhāti, sammāvācāparibhāvitā hoti mettācetovimutti.


pli: Sammā samuṭṭhāpeti, sammākammantaparibhāvitā hoti mettācetovimutti.


pli: Sammā vodāpeti, sammāājīvaparibhāvitā hoti mettācetovimutti.


pli: Sammā paggaṇhāti, sammāvāyāmaparibhāvitā hoti mettācetovimutti.


pli: Sammā upaṭṭhāti, sammāsatiparibhāvitā hoti mettācetovimutti.


pli: Sammā samādahati, sammāsamādhiparibhāvitā hoti mettācetovimutti.


pli: Ime aṭṭha maggaṅgā mettāya cetovimuttiyā āsevanā honti.


pli: Imehi aṭṭhahi maggaṅgehi mettācetovimutti āsevīyati …pe…


pli: ime aṭṭha maggaṅgā mettāya cetovimuttiyā paribhāvitā honti.


pli: Imehi aṭṭhahi maggaṅgehi mettācetovimutti suparivutā hoti.


pli: Ime aṭṭha maggaṅgā mettāya cetovimuttiyā āsevanā honti, bhāvanā honti, bahulīkatā honti, alaṅkārā honti, parikkhārā honti, parivārā honti, pāripūrī honti, sahagatā honti, sahajātā honti, saṁsaṭṭhā honti, sampayuttā honti, pakkhandanā honti, pasīdanā honti, santiṭṭhanā honti, vimuccanā honti, “etaṁ santan”ti phassanā honti, yānīkatā honti, vatthukatā honti, anuṭṭhitā honti, paricitā honti, susamāraddhā honti, subhāvitā honti, svādhiṭṭhitā honti, susamuggatā honti, suvimuttā honti nibbattenti jotenti patāpentīti.


pli: Mettākathā niṭṭhitā.


pli: Paṭisambhidāmagga


pli: 2 Yuganaddhavagga


pli: 2.5. Virāgakathā


pli: Virāgo maggo, vimutti phalaṁ.


pli: Kathaṁ <b>virāgo maggo?</b>


pli: Sotāpattimaggakkhaṇe dassanaṭṭhena sammādiṭṭhi micchādiṭṭhiyā virajjati, tadanuvattakakilesehi ca khandhehi ca virajjati, bahiddhā ca sabbanimittehi virajjati.


pli: Virāgo virāgārammaṇo virāgagocaro virāge samudāgato virāge ṭhito virāge patiṭṭhito.


pli: <b>Virāgo</b>ti dve virāgā—


pli: nibbānañca virāgo, ye ca nibbānārammaṇatājātā dhammā sabbe virāgā hontīti—virāgā.


pli: Sahajātāni sattaṅgāni virāgaṁ gacchantīti—virāgo maggo.


pli: Etena maggena buddhā ca sāvakā ca agataṁ disaṁ nibbānaṁ gacchantīti—


pli: aṭṭhaṅgiko maggo.


pli: Yāvatā puthusamaṇabrāhmaṇānaṁ parappavādānaṁ maggā, ayameva ariyo aṭṭhaṅgiko maggo aggo ca seṭṭho ca pāmokkho ca uttamo ca pavaro cāti—


pli: maggānaṁ aṭṭhaṅgiko seṭṭho.


pli: Abhiniropanaṭṭhena sammāsaṅkappo micchāsaṅkappā virajjati.


pli: Pariggahaṭṭhena sammāvācā micchāvācāya virajjati.


pli: Samuṭṭhānaṭṭhena sammākammanto micchākammantā virajjati.


pli: Vodānaṭṭhena sammāājīvo micchāājīvā virajjati.


pli: Paggahaṭṭhena sammāvāyāmo micchāvāyāmā virajjati.


pli: Upaṭṭhānaṭṭhena sammāsati micchāsatiyā virajjati.


pli: Avikkhepaṭṭhena sammāsamādhi micchāsamādhito virajjati.


pli: Tadanuvattakakilesehi ca khandhehi ca virajjati.


pli: Bahiddhā ca sabbanimittehi virajjati.


pli: Virāgo virāgārammaṇo virāgagocaro virāge samudāgato virāge ṭhito virāge patiṭṭhito.


pli: <b>Virāgo</b>ti dve virāgā—


pli: nibbānañca virāgo, ye ca nibbānārammaṇatājātā dhammā sabbe virāgā hontīti—virāgā.


pli: Sahajātāni sattaṅgāni virāgaṁ gacchantīti—virāgo maggo.


pli: Etena maggena buddhā ca sāvakā ca agataṁ disaṁ nibbānaṁ gacchantīti—


pli: aṭṭhaṅgiko maggo.


pli: Yāvatā puthusamaṇabrāhmaṇānaṁ parappavādānaṁ maggā, ayameva ariyo aṭṭhaṅgiko maggo aggo ca seṭṭho ca pāmokkho ca uttamo ca pavaro cāti—


pli: maggānaṁ aṭṭhaṅgiko seṭṭho.


pli: Sakadāgāmimaggakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi oḷārikā kāmarāgasaññojanā paṭighasaññojanā oḷārikā kāmarāgānusayā paṭighānusayā virajjati, tadanuvattakakilesehi ca khandhehi ca virajjati, bahiddhā ca sabbanimittehi virajjati.


pli: Yāvatā puthusamaṇabrāhmaṇānaṁ parappavādānaṁ maggā.


pli: Ayameva ariyo aṭṭhaṅgiko maggo aggo ca seṭṭho ca pāmokkho ca uttamo ca pavaro cāti—


pli: Anāgāmimaggakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi anusahagatā kāmarāgasaññojanā paṭighasaññojanā anusahagatā kāmarāgānusayā paṭighānusayā virajjati, tadanuvattakakilesehi ca khandhehi ca virajjati, bahiddhā ca sabbanimittehi virajjati.


pli: Virāgo virāgārammaṇo …pe…


pli: Arahattamaggakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi rūparāgā arūparāgā mānā uddhaccā avijjāya mānānusayā bhavarāgānusayā avijjānusayā virajjati, tadanuvattakakilesehi ca khandhehi ca virajjati, bahiddhā ca sabbanimittehi virajjati virāgo virāgārammaṇo virāgagocaro virāge samudāgato virāge ṭhito virāge patiṭṭhito.


pli: Dassanavirāgo sammādiṭṭhi.


pli: Abhiniropanavirāgo sammāsaṅkappo.


pli: Pariggahavirāgo sammāvācā.


pli: Samuṭṭhānavirāgo sammākammanto.


pli: Vodānavirāgo sammāājīvo.


pli: Paggahavirāgo sammāvāyāmo.


pli: Upaṭṭhānavirāgo sammāsati.


pli: Avikkhepavirāgo sammāsamādhi.


pli: Upaṭṭhānavirāgo satisambojjhaṅgo.


pli: Paggahavirāgo vīriyasambojjhaṅgo.


pli: Pharaṇavirāgo pītisambojjhaṅgo.


pli: Upasamavirāgo passaddhisambojjhaṅgo.


pli: Avikkhepavirāgo samādhisambojjhaṅgo.


pli: Paṭisaṅkhānavirāgo upekkhāsambojjhaṅgo.


pli: Assaddhiye akampiyavirāgo saddhābalaṁ.


pli: Kosajje akampiyavirāgo vīriyabalaṁ.


pli: Pamāde akampiyavirāgo satibalaṁ.


pli: Uddhacce akampiyavirāgo samādhibalaṁ.


pli: Avijjāya akampiyavirāgo paññābalaṁ.


pli: Adhimokkhavirāgo saddhindriyaṁ.


pli: Paggahavirāgo vīriyindriyaṁ.


pli: Upaṭṭhānavirāgo satindriyaṁ.


pli: Avikkhepavirāgo samādhindriyaṁ.


pli: Dassanavirāgo paññindriyaṁ.


pli: Ādhipateyyaṭṭhena indriyāni virāgo.


pli: Akampiyaṭṭhena balaṁ virāgo.


pli: Niyyānaṭṭhena bojjhaṅgā virāgo.


pli: Hetuṭṭhena maggo virāgo.


pli: Upaṭṭhānaṭṭhena satipaṭṭhānā virāgo.


pli: Padahanaṭṭhena sammappadhānā virāgo.


pli: Ijjhanaṭṭhena iddhipādā virāgo.


pli: Tathaṭṭhena saccā virāgo.


pli: Avikkhepaṭṭhena samatho virāgo.


pli: Anupassanaṭṭhena vipassanā virāgo.


pli: Ekarasaṭṭhena samathavipassanā virāgo.


pli: Anativattanaṭṭhena yuganaddhaṁ virāgo.


pli: Saṁvaraṭṭhena sīlavisuddhi virāgo.


pli: Avikkhepaṭṭhena cittavisuddhi virāgo.


pli: Dassanaṭṭhena diṭṭhivisuddhi virāgo.


pli: Vimuttaṭṭhena vimokkho virāgo.


pli: Paṭivedhaṭṭhena vijjā virāgo.


pli: Pariccāgaṭṭhena vimutti virāgo.


pli: Samucchedaṭṭhena khaye ñāṇaṁ virāgo.


pli: Chando mūlaṭṭhena virāgo.


pli: Manasikāro samuṭṭhānaṭṭhena virāgo.


pli: Phasso samodhānaṭṭhena virāgo.


pli: Vedanā samosaraṇaṭṭhena virāgo.


pli: Samādhi pamukhaṭṭhena virāgo.


pli: Sati ādhipateyyaṭṭhena virāgo.


pli: Paññā taduttaraṭṭhena virāgo.


pli: Vimutti sāraṭṭhena virāgo.


pli: Amatogadhaṁ nibbānaṁ pariyosānaṭṭhena maggo.


pli: Dassanamaggo sammādiṭṭhi, abhiniropanamaggo sammāsaṅkappo …pe…


pli: amatogadhaṁ nibbānaṁ pariyosānaṭṭhena maggo.


pli: Evaṁ virāgo maggo.


pli: Kathaṁ <b>vimutti phalaṁ?</b>


pli: Sotāpattiphalakkhaṇe dassanaṭṭhena sammādiṭṭhi micchādiṭṭhiyā vimuttā hoti, tadanuvattakakilesehi ca khandhehi ca vimuttā hoti, bahiddhā ca sabbanimittehi vimuttā hoti, vimutti vimuttārammaṇā vimuttigocarā vimuttiyā samudāgatā vimuttiyā ṭhitā vimuttiyā patiṭṭhitā.


pli: <b>Vimuttī</b>ti dve muttiyo—


pli: nibbānañca vimutti, ye ca nibbānārammaṇatājātā dhammā sabbe ca vimuttā hontīti—


pli: vimutti phalaṁ.


pli: Abhiniropanaṭṭhena sammāsaṅkappo micchāsaṅkappā vimutto hoti, tadanuvattakakilesehi ca khandhehi ca vimutto hoti, bahiddhā ca sabbanimittehi vimutto hoti, vimutti vimuttārammaṇā vimuttigocarā vimuttiyā samudāgatā vimuttiyā ṭhitā vimuttiyā patiṭṭhitā.


pli: <b>Vimuttī</b>ti dve vimuttiyo—


pli: nibbānañca vimutti, ye ca nibbānārammaṇatājātā dhammā sabbe vimuttā hontīti—


pli: Pariggahaṭṭhena sammāvācā micchāvācāya vimuttā hoti, samuṭṭhānaṭṭhena sammākammanto micchākammantā vimutto hoti, vodānaṭṭhena sammāājīvo micchāājīvā vimutto hoti, paggahaṭṭhena sammāvāyāmo micchāvāyāmā vimutto hoti, upaṭṭhānaṭṭhena sammāsati micchāsatiyā vimuttā hoti, avikkhepaṭṭhena sammāsamādhi micchāsamādhito vimutto hoti, tadanuvattakakilesehi ca khandhehi ca vimutto hoti, bahiddhā ca sabbanimittehi vimutto hoti, vimutti vimuttārammaṇā vimuttigocarā vimuttiyā samudāgatā vimuttiyā ṭhitā vimuttiyā patiṭṭhitā.


pli: Sakadāgāmiphalakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi oḷārikā kāmarāgasaññojanā paṭighasaññojanā oḷārikā kāmarāgānusayā paṭighānusayā vimutto hoti, tadanuvattakakilesehi ca khandhehi ca vimutto hoti, bahiddhā ca sabbanimittehi vimutto hoti, vimutti vimuttārammaṇā vimuttigocarā vimuttiyā samudāgatā vimuttiyā ṭhitā vimuttiyā patiṭṭhitā.


pli: Anāgāmiphalakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi anusahagatā kāmarāgasaññojanā paṭighasaññojanā anusahagatā kāmarāgānusayā paṭighānusayā vimutto hoti, tadanuvattakakilesehi ca khandhehi ca vimutto hoti, bahiddhā ca sabbanimittehi vimutto hoti, vimutti vimuttārammaṇā vimuttigocarā vimuttiyā samudāgatā vimuttiyā ṭhitā vimuttiyā patiṭṭhitā …pe….


pli: Arahattaphalakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi rūparāgā arūparāgā mānā uddhaccā avijjāya mānānusayā bhavarāgānusayā avijjānusayā vimutto hoti, tadanuvattakakilesehi ca khandhehi ca vimutto hoti, bahiddhā ca sabbanimittehi vimutto hoti, vimutti vimuttārammaṇā vimuttigocarā vimuttiyā samudāgatā vimuttiyā ṭhitā vimuttiyā patiṭṭhitā.


pli: Dassanavimutti sammādiṭṭhi …pe…


pli: avikkhepavimutti sammāsamādhi, upaṭṭhānavimutti satisambojjhaṅgo, paṭisaṅkhānavimutti upekkhāsambojjhaṅgo.


pli: Assaddhiye akampiyavimutti saddhābalaṁ …pe…


pli: avijjāya akampiyavimutti paññābalaṁ.


pli: Adhimokkhavimutti saddhindriyaṁ …pe…


pli: dassanavimutti paññindriyaṁ.


pli: Ādhipateyyaṭṭhena indriyā vimutti.


pli: Akampiyaṭṭhena balā vimutti, niyyānaṭṭhena bojjhaṅgā vimutti, hetuṭṭhena maggo vimutti, upaṭṭhānaṭṭhena satipaṭṭhānā vimutti, padahanaṭṭhena sammappadhānā vimutti, ijjhanaṭṭhena iddhipādā vimutti, tathaṭṭhena saccā vimutti, avikkhepaṭṭhena samatho vimutti, anupassanaṭṭhena vipassanā vimutti, ekarasaṭṭhena samathavipassanā vimutti, anativattanaṭṭhena yuganaddhaṁ vimutti, saṁvaraṭṭhena sīlavisuddhi vimutti, avikkhepaṭṭhena cittavisuddhi vimutti, dassanaṭṭhena diṭṭhivisuddhi vimutti, vimuttaṭṭhena vimokkho vimutti, paṭivedhaṭṭhena vijjā vimutti, pariccāgaṭṭhena vimutti vimutti, paṭippassaddhiyaṭṭhena anuppāde ñāṇaṁ vimutti, chando mūlaṭṭhena vimutti, manasikāro samuṭṭhānaṭṭhena vimutti, phasso samodhānaṭṭhena vimutti, vedanā samosaraṇaṭṭhena vimutti, samādhi pamukhaṭṭhena vimutti, sati ādhipateyyaṭṭhena vimutti, paññā taduttaraṭṭhena vimutti, vimutti sāraṭṭhena vimutti, amatogadhaṁ nibbānaṁ pariyosānaṭṭhena vimutti.


pli: Evaṁ vimutti phalaṁ.


pli: Evaṁ virāgo maggo, vimutti phalanti.


pli: Virāgakathā niṭṭhitā.


pli: Paṭisambhidāmagga


pli: 2 Yuganaddhavagga


pli: 2.6. Paṭisambhidākathā


pli: 2.6.1. Dhammacakkapavattanavāra


pli: Evaṁ me sutaṁ—


pli: ekaṁ samayaṁ bhagavā bārāṇasiyaṁ viharati isipatane migadāye.


pli: Tatra kho bhagavā pañcavaggiye bhikkhū āmantesi—


pli: “Dveme, bhikkhave, antā pabbajitena na sevitabbā.


pli: Katame dve?


pli: Yo cāyaṁ kāmesu kāmasukhallikānuyogo hīno gammo pothujjaniko anariyo anatthasaṁhito;


pli: yo cāyaṁ attakilamathānuyogo dukkho anariyo anatthasaṁhito.


pli: Ete kho, bhikkhave, ubho ante anupagamma majjhimā paṭipadā tathāgatena abhisambuddhā cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati.


pli: Katamā ca sā, bhikkhave, majjhimā paṭipadā tathāgatena abhisambuddhā cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho sā, bhikkhave, majjhimā paṭipadā tathāgatena abhisambuddhā cakkhukaraṇī ñāṇakaraṇī upasamāya abhiññāya sambodhāya nibbānāya saṁvattati.


pli: Idaṁ kho pana, bhikkhave, dukkhaṁ ariyasaccaṁ.


pli: Jātipi dukkhā, jarāpi dukkhā, byādhipi dukkho, maraṇampi dukkhaṁ, appiyehi sampayogo dukkho, piyehi vippayogo dukkho, yampicchaṁ na labhati tampi dukkhaṁ;


pli: saṅkhittena pañcupādānakkhandhā dukkhā.


pli: Idaṁ kho pana, bhikkhave, dukkhasamudayaṁ ariyasaccaṁ—


pli: yāyaṁ taṇhā ponobhavikā nandirāgasahagatā tatratatrābhinandinī, seyyathidaṁ—


pli: kāmataṇhā, bhavataṇhā, vibhavataṇhā.


pli: Idaṁ kho pana, bhikkhave, dukkhanirodhaṁ ariyasaccaṁ—


pli: yo tassāyeva taṇhāya asesavirāganirodho cāgo paṭinissaggo mutti anālayo.


pli: Idaṁ kho pana, bhikkhave, dukkhanirodhagāminī paṭipadā ariyasaccaṁ—


pli: ayameva ariyo aṭṭhaṅgiko maggo, seyyathidaṁ—


pli: ‘Idaṁ dukkhaṁ ariyasaccan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhaṁ ariyasaccaṁ pariññeyyan’ti me, bhikkhave …pe…


pli: pariññātanti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhasamudayaṁ ariyasaccan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhasamudayaṁ ariyasaccaṁ pahātabban’ti me, bhikkhave …pe…


pli: pahīnanti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhanirodhaṁ ariyasaccan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhanirodhaṁ ariyasaccaṁ sacchikātabban’ti me, bhikkhave …pe…


pli: sacchikatanti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Idaṁ dukkhanirodhagāminī paṭipadā ariyasaccan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Taṁ kho panidaṁ dukkhanirodhagāminī paṭipadā ariyasaccaṁ bhāvetabban’ti me, bhikkhave …pe…


pli: bhāvitanti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: Yāvakīvañca me, bhikkhave, imesu catūsu ariyasaccesu evaṁ tiparivaṭṭaṁ dvādasākāraṁ yathābhūtaṁ ñāṇadassanaṁ na suvisuddhaṁ ahosi, neva tāvāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ.


pli: Yato ca kho me, bhikkhave, imesu catūsu ariyasaccesu evaṁ tiparivaṭṭaṁ dvādasākāraṁ yathābhūtaṁ ñāṇadassanaṁ suvisuddhaṁ ahosi, athāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ.


pli: Ñāṇañca pana me dassanaṁ udapādi—


pli: ‘akuppā me vimutti, ayamantimā jāti, natthi dāni punabbhavo’”ti.


pli: Idamavoca bhagavā.


pli: Attamanā pañcavaggiyā bhikkhū bhagavato bhāsitaṁ abhinandunti.


pli: Imasmiñca pana veyyākaraṇasmiṁ bhaññamāne āyasmato koṇḍaññassa virajaṁ vītamalaṁ dhammacakkhuṁ udapādi—


pli: “yaṁ kiñci samudayadhammaṁ, sabbaṁ taṁ nirodhadhamman”ti.


pli: Pavattite ca pana bhagavatā dhammacakke bhummā devā saddamanussāvesuṁ—


pli: “etaṁ bhagavatā bārāṇasiyaṁ isipatane migadāye anuttaraṁ dhammacakkaṁ pavattitaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmin”ti.


pli: Bhummānaṁ devānaṁ saddaṁ sutvā cātumahārājikā devā saddamanussāvesuṁ …


pli: cātumahārājikānaṁ devānaṁ saddaṁ sutvā tāvatiṁsā devā …pe…


pli: yāmā devā …pe…


pli: tusitā devā …pe…


pli: nimmānaratī devā …pe…


pli: paranimmitavasavattī devā …pe…


pli: brahmakāyikā devā saddamanussāvesuṁ—


pli: Itiha tena khaṇena tena layena tena muhuttena yāva brahmalokā saddo abbhuggacchi.


pli: Ayañca dasasahassī lokadhātu saṅkampi sampakampi sampavedhi, appamāṇo ca uḷāro obhāso loke pāturahosi atikkamma devānaṁ devānubhāvanti.


pli: Atha kho bhagavā imaṁ udānaṁ udānesi—


pli: “aññāsi vata bho koṇḍañño;


pli: aññāsi vata bho koṇḍañño”ti.


pli: Iti hidaṁ āyasmato koṇḍaññassa “aññāsikoṇḍañño”tveva nāmaṁ ahosi.


pli: “‘<b>Idaṁ dukkhaṁ ariyasaccan’</b>ti pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi”.


pli: Cakkhuṁ udapādīti—


pli: kenaṭṭhena?


pli: Ñāṇaṁ udapādīti—


pli: Paññā udapādīti—


pli: Vijjā udapādīti—


pli: Āloko udapādīti—


pli: <b>Cakkhuṁ udapādī</b>ti—


pli: dassanaṭṭhena.


pli: <b>Ñāṇaṁ udapādī</b>ti—


pli: ñātaṭṭhena.


pli: <b>Paññā udapādī</b>ti—


pli: pajānanaṭṭhena.


pli: <b>Vijjā udapādī</b>ti—


pli: paṭivedhaṭṭhena.


pli: <b>Āloko udapādī</b>ti—


pli: obhāsaṭṭhena.


pli: Cakkhuṁ dhammo, ñāṇaṁ dhammo, paññā dhammo, vijjā dhammo, āloko dhammo.


pli: Ime pañca dhammā dhammapaṭisambhidāya ārammaṇā ceva honti gocarā ca.


pli: Ye tassā ārammaṇā te tassā gocarā.


pli: Ye tassā gocarā te tassā ārammaṇā.


pli: Tena vuccati—


pli: “dhammesu ñāṇaṁ dhammapaṭisambhidā”.


pli: Dassanaṭṭho attho, ñātaṭṭho attho, pajānanaṭṭho attho, paṭivedhaṭṭho attho, obhāsaṭṭho attho.


pli: Ime pañca atthā atthapaṭisambhidāya ārammaṇā ceva honti gocarā ca.


pli: “atthesu ñāṇaṁ atthapaṭisambhidā”.


pli: Pañca dhamme sandassetuṁ byañjananiruttābhilāpā, pañca atthe sandassetuṁ byañjananiruttābhilāpā.


pli: Imā dasa niruttiyo niruttipaṭisambhidāya ārammaṇā ceva honti gocarā ca.


pli: “niruttīsu ñāṇaṁ niruttipaṭisambhidā”.


pli: Pañcasu dhammesu ñāṇāni, pañcasu atthesu ñāṇāni, dasasu niruttīsu ñāṇāni.


pli: Imāni vīsati ñāṇāni paṭibhānapaṭisambhidāya ārammaṇā ceva honti gocarā ca.


pli: “‘Taṁ kho panidaṁ dukkhaṁ ariyasaccaṁ pariññeyyan’ti …pe…


pli: pariññātanti pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi”.


pli: Cakkhuṁ udapādīti—


pli: kenaṭṭhena?


pli: Ñāṇaṁ udapādīti—


pli: Paññā udapādīti—


pli: Vijjā udapādīti—


pli: Āloko udapādīti—


pli: <b>Cakkhuṁ udapādī</b>ti—


pli: dassanaṭṭhena.


pli: <b>Ñāṇaṁ udapādī</b>ti—


pli: ñātaṭṭhena.


pli: <b>Paññā udapādī</b>ti—


pli: pajānanaṭṭhena.


pli: <b>Vijjā udapādī</b>ti—


pli: paṭivedhaṭṭhena.


pli: <b>Āloko udapādī</b>ti—


pli: obhāsaṭṭhena.


pli: Cakkhuṁ dhammo, ñāṇaṁ dhammo, paññā dhammo, vijjā dhammo, āloko dhammo.


pli: Ime pañca dhammā dhammapaṭisambhidāya ārammaṇā ceva honti gocarā ca.


pli: Ye tassā ārammaṇā te tassā gocarā.


pli: Ye tassā gocarā te tassā ārammaṇā.


pli: Tena vuccati—


pli: “dhammesu ñāṇaṁ dhammapaṭisambhidā”.


pli: Dassanaṭṭho attho, ñātaṭṭho attho, pajānanaṭṭho attho, paṭivedhaṭṭho attho, obhāsaṭṭho attho.


pli: Ime pañca atthā atthapaṭisambhidāya ārammaṇā ceva honti gocarā ca.


pli: “atthesu ñāṇaṁ atthapaṭisambhidā”.


pli: Pañca dhamme sandassetuṁ byañjananiruttābhilāpā, pañca atthe sandassetuṁ byañjananiruttābhilāpā.


pli: Imā dasa niruttiyo niruttipaṭisambhidāya ārammaṇā ceva honti gocarā ca.


pli: “niruttīsu ñāṇaṁ niruttipaṭisambhidā”.


pli: Pañcasu dhammesu ñāṇāni, pañcasu atthesu ñāṇāni, dasasu niruttīsu ñāṇāni.


pli: Imāni vīsati ñāṇāni paṭibhānapaṭisambhidāya ārammaṇā ceva honti gocarā ca.


pli: Dukkhe ariyasacce pannarasa dhammā, pannarasa atthā, tiṁsa niruttiyo, saṭṭhi ñāṇāni.


pli: “‘<b>Idaṁ dukkhasamudayaṁ ariyasaccan</b>’ti pubbe ananussutesu dhammesu cakkhuṁ udapādi …pe…


pli: āloko udapādi.


pli: ‘Taṁ kho panidaṁ dukkhasamudayaṁ ariyasaccaṁ pahātabban’ti …pe…


pli: pahīnanti pubbe ananussutesu dhammesu cakkhuṁ udapādi …pe…


pli: āloko udapādi …pe… ”.


pli: Dukkhasamudaye ariyasacce pannarasa dhammā, pannarasa atthā, tiṁsa niruttiyo, saṭṭhi ñāṇāni.


pli: “‘<b>Idaṁ dukkhanirodhaṁ ariyasaccan</b>’ti pubbe ananussutesu dhammesu cakkhuṁ udapādi …pe…


pli: ‘Taṁ kho panidaṁ dukkhanirodhaṁ ariyasaccaṁ sacchikātabban’ti …pe…


pli: sacchikatanti pubbe ananussutesu dhammesu cakkhuṁ udapādi …pe…


pli: Dukkhanirodhe ariyasacce pannarasa dhammā, pannarasa atthā, tiṁsa niruttiyo, saṭṭhi ñāṇāni.


pli: “‘<b>Idaṁ dukkhanirodhagāminī paṭipadā ariyasaccan</b>’ti pubbe ananussutesu dhammesu cakkhuṁ udapādi …pe…


pli: ‘Taṁ kho panidaṁ dukkhanirodhagāminī paṭipadā ariyasaccaṁ bhāvetabban’ti …pe…


pli: bhāvitanti pubbe ananussutesu dhammesu cakkhuṁ udapādi …pe…


pli: Dukkhanirodhagāminiyā paṭipadāya ariyasacce pannarasa dhammā, pannarasa atthā, tiṁsa niruttiyo, saṭṭhi ñāṇāni.


pli: Catūsu ariyasaccesu saṭṭhi dhammā, saṭṭhi atthā, vīsatisataniruttiyo, cattālīsañca dve ca ñāṇasatāni.


pli: 2.6.2. Satipaṭṭhānavāra


pli: “‘Ayaṁ kāye kāyānupassanā’ti me, bhikkhave, pubbe ananussutesu dhammesu cakkhuṁ udapādi …pe…


pli: Sā kho panāyaṁ kāye kāyānupassanā bhāvetabbāti me, bhikkhave …pe…


pli: bhāvitāti me, bhikkhave, pubbe ananussutesu dhammesu cakkhuṁ udapādi …pe…


pli: āloko udapādi”.


pli: “Ayaṁ vedanāsu …pe…


pli: ayaṁ citte …pe…


pli: ayaṁ dhammesu dhammānupassanāti me, bhikkhave, pubbe ananussutesu dhammesu cakkhuṁ udapādi …pe…


pli: āloko udapādi.


pli: Sā kho panāyaṁ dhammesu dhammānupassanā bhāvetabbāti …pe…


pli: “‘<b>Ayaṁ kāye kāyānupassanā</b>’ti pubbe ananussutesu dhammesu cakkhuṁ udapādi …pe…


pli: āloko udapādi …pe…


pli: sā kho panāyaṁ kāye kāyānupassanā bhāvetabbāti …pe…


pli: bhāvitāti pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi”.


pli: Cakkhuṁ udapādīti—


pli: kenaṭṭhena?


pli: Ñāṇaṁ udapādīti—


pli: Paññā udapādīti—


pli: Vijjā udapādīti—


pli: Āloko udapādīti—


pli: <b>Cakkhuṁ udapādī</b>ti—


pli: dassanaṭṭhena.


pli: <b>Ñāṇaṁ udapādī</b>ti—


pli: ñātaṭṭhena.


pli: <b>Paññā udapādī</b>ti—


pli: pajānanaṭṭhena.


pli: <b>Vijjā udapādī</b>ti—


pli: paṭivedhaṭṭhena.


pli: <b>Āloko udapādī</b>ti—


pli: obhāsaṭṭhena.


pli: Cakkhuṁ dhammo, ñāṇaṁ dhammo, paññā dhammo, vijjā dhammo, āloko dhammo.


pli: Ime pañca dhammā dhammapaṭisambhidāya ārammaṇā ceva honti gocarā ca.


pli: Ye tassā ārammaṇā te tassā gocarā.


pli: Ye tassā gocarā te tassā ārammaṇā.


pli: Tena vuccati—


pli: “dhammesu ñāṇaṁ dhammapaṭisambhidā”.


pli: Dassanaṭṭho attho, ñātaṭṭho attho, pajānanaṭṭho attho, paṭivedhaṭṭho attho, obhāsaṭṭho attho.


pli: Ime pañca atthā atthapaṭisambhidāya ārammaṇā ceva honti gocarā ca.


pli: “atthesu ñāṇaṁ atthapaṭisambhidā”.


pli: Pañca dhamme sandassetuṁ byañjananiruttābhilāpā, pañca atthe sandassetuṁ byañjananiruttābhilāpā.


pli: Imā dasa niruttiyo niruttipaṭisambhidāya ārammaṇā ceva honti gocarā ca.


pli: “niruttīsu ñāṇaṁ niruttipaṭisambhidā”.


pli: Pañcasu dhammesu ñāṇāni, pañcasu atthesu ñāṇāni, dasasu niruttīsu ñāṇāni.


pli: Imāni vīsati ñāṇāni paṭibhānapaṭisambhidāya ārammaṇā ceva honti gocarā ca.


pli: Kāye kāyānupassanāsatipaṭṭhāne pannarasa dhammā, pannarasa atthā, tiṁsa niruttiyo, saṭṭhi ñāṇāni.


pli: “<b>Ayaṁ vedanāsu</b> …pe…


pli: <b>ayaṁ citte</b> …pe…


pli: <b>ayaṁ dhammesu dhammānupassanā</b>ti pubbe ananussutesu dhammesu cakkhuṁ udapādi …pe…


pli: āloko udapādi …pe…


pli: sā kho panāyaṁ dhammesu dhammānupassanā bhāvetabbāti …pe…


pli: bhāvitāti pubbe ananussutesu dhammesu cakkhuṁ udapādi …pe…


pli: āloko udapādi …pe… ”.


pli: Dhammesu dhammānupassanā satipaṭṭhāne pannarasa dhammā, pannarasa atthā, tiṁsa niruttiyo, saṭṭhi ñāṇāni.


pli: Catūsu satipaṭṭhānesu saṭṭhi dhammā, saṭṭhi atthā, vīsatisataniruttiyo, cattālīsañca dve ca ñāṇasatāni.


pli: 2.6.3. Iddhipādavāra


pli: “Ayaṁ chandasamādhipadhānasaṅkhārasamannāgato iddhipādoti me, bhikkhave, pubbe ananussutesu dhammesu cakkhuṁ udapādi …pe…


pli: āloko udapādi.


pli: So kho panāyaṁ chandasamādhipadhānasaṅkhārasamannāgato iddhipādo bhāvetabboti me, bhikkhave …pe…


pli: bhāvitoti me, bhikkhave, pubbe ananussutesu dhammesu cakkhuṁ udapādi …pe…


pli: Ayaṁ vīriyasamādhi …pe…


pli: ayaṁ cittasamādhi …pe…


pli: ayaṁ vīmaṁsāsamādhipadhānasaṅkhārasamannāgato iddhipādoti me, bhikkhave, pubbe ananussutesu dhammesu cakkhuṁ udapādi …pe…


pli: So kho panāyaṁ vīmaṁsāsamādhipadhānasaṅkhārasamannāgato iddhipādo bhāvetabboti me, bhikkhave, pubbe ananussutesu dhammesu cakkhuṁ udapādi …pe…


pli: āloko udapādi”.


pli: “‘Ayaṁ <b>chandasamādhipadhānasaṅkhārasamannāgato iddhipādo</b>’ti pubbe ananussutesu dhammesu cakkhuṁ udapādi …pe…


pli: āloko udapādi …pe…


pli: so kho panāyaṁ chandasamādhipadhānasaṅkhārasamannāgato iddhipādo bhāvetabboti …pe…


pli: bhāvitoti pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi”.


pli: Cakkhuṁ udapādīti—


pli: kenaṭṭhena?


pli: Ñāṇaṁ udapādīti—


pli: Paññā udapādīti—


pli: Vijjā udapādīti—


pli: Āloko udapādīti—


pli: <b>Cakkhuṁ udapādī</b>ti—


pli: dassanaṭṭhena.


pli: <b>Ñāṇaṁ udapādī</b>ti—


pli: ñātaṭṭhena.


pli: <b>Paññā udapādī</b>ti—


pli: pajānanaṭṭhena.


pli: <b>Vijjā udapādī</b>ti—


pli: paṭivedhaṭṭhena.


pli: <b>Āloko udapādī</b>ti—


pli: obhāsaṭṭhena.


pli: Cakkhuṁ dhammo, ñāṇaṁ dhammo, paññā dhammo, vijjā dhammo, āloko dhammo.


pli: Ime pañca dhammā dhammapaṭisambhidāya ārammaṇā ceva honti gocarā ca.


pli: Ye tassā ārammaṇā te tassā gocarā.


pli: Ye tassā gocarā te tassā ārammaṇā.


pli: Tena vuccati—


pli: “dhammesu ñāṇaṁ dhammapaṭisambhidā”.


pli: Dassanaṭṭho attho, ñātaṭṭho attho, pajānanaṭṭho attho, paṭivedhaṭṭho attho, obhāsaṭṭho attho.


pli: Ime pañca atthā atthapaṭisambhidāya ārammaṇā ceva honti gocarā ca.


pli: “atthesu ñāṇaṁ atthapaṭisambhidā”.


pli: Pañca dhamme sandassetuṁ byañjananiruttābhilāpā, pañca atthe sandassetuṁ byañjananiruttābhilāpā.


pli: Imā dasa niruttiyo niruttipaṭisambhidāya ārammaṇā ceva honti gocarā ca.


pli: “niruttīsu ñāṇaṁ niruttipaṭisambhidā”.


pli: Pañcasu dhammesu ñāṇāni, pañcasu atthesu ñāṇāni, dasasu niruttīsu ñāṇāni.


pli: Imāni vīsati ñāṇāni paṭibhānapaṭisambhidāya ārammaṇā ceva honti gocarā ca.


pli: Chandasamādhipadhānasaṅkhārasamannāgate iddhipāde pannarasa dhammā, pannarasa atthā, tiṁsa niruttiyo, saṭṭhi ñāṇāni.


pli: “Ayaṁ <b>vīriyasamādhi</b> …pe…


pli: ayaṁ <b>cittasamādhi</b> …pe…


pli: ayaṁ <b>vīmaṁsāsamādhipadhānasaṅkhārasamannāgato iddhipādo</b>ti pubbe ananussutesu dhammesu cakkhuṁ udapādi …pe…


pli: āloko udapādi …pe…


pli: so kho panāyaṁ vīmaṁsāsamādhipadhānasaṅkhārasamannāgato iddhipādo bhāvetabboti …pe…


pli: bhāvitoti pubbe ananussutesu dhammesu cakkhuṁ udapādi …pe…


pli: āloko udapādi …pe… ”.


pli: Vīmaṁsāsamādhipadhānasaṅkhārasamannāgate iddhipāde pannarasa dhammā, pannarasa atthā, tiṁsa niruttiyo, saṭṭhi ñāṇāni.


pli: Catūsu iddhipādesu saṭṭhi dhammā, saṭṭhi atthā, vīsatisataniruttiyo, cattālīsañca dve ca ñāṇasatāni.


pli: 2.6.4. Sattabodhisattavāra


pli: “‘Samudayo samudayo’ti kho, bhikkhave, vipassissa bodhisattassa pubbe ananussutesu dhammesu cakkhuṁ udapādi …pe…


pli: āloko udapādi.


pli: ‘Nirodho nirodho’ti kho, bhikkhave, vipassissa bodhisattassa pubbe ananussutesu dhammesu cakkhuṁ udapādi …pe…


pli: āloko udapādi”.


pli: Vipassissa bodhisattassa veyyākaraṇe dasa dhammā, dasa atthā, vīsati niruttiyo, cattālīsaṁ ñāṇāni.


pli: “‘Samudayo samudayo’ti kho, bhikkhave, sikhissa bodhisattassa …pe…


pli: vessabhussa bodhisattassa …pe…


pli: kakusandhassa bodhisattassa …pe…


pli: koṇāgamanassa bodhisattassa …pe…


pli: kassapassa bodhisattassa pubbe ananussutesu dhammesu cakkhuṁ udapādi …pe…


pli: ‘Nirodho nirodho’ti kho, bhikkhave, kassapassa bodhisattassa pubbe ananussutesu dhammesu cakkhuṁ udapādi …pe…


pli: Kassapassa bodhisattassa veyyākaraṇe dasa dhammā, dasa atthā, vīsati niruttiyo, cattālīsaṁ ñāṇāni.


pli: “‘Samudayo samudayo’ti kho, bhikkhave, gotamassa bodhisattassa pubbe ananussutesu dhammesu cakkhuṁ udapādi …pe…


pli: ‘Nirodho nirodho’ti kho, bhikkhave, gotamassa bodhisattassa pubbe ananussutesu dhammesu cakkhuṁ udapādi …pe…


pli: Gotamassa bodhisattassa veyyākaraṇe dasa dhammā, dasa atthā, vīsati niruttiyo, cattālīsaṁ ñāṇāni.


pli: Sattannaṁ bodhisattānaṁ sattasu veyyākaraṇesu sattati dhammā, sattati atthā, cattālīsasataṁ niruttiyo, asīti ca dve ca ñāṇasatāni.


pli: 2.6.5. Abhiññādivāra


pli: “‘Yāvatā abhiññāya abhiññaṭṭho ñāto diṭṭho vidito sacchikato phassito paññāya.


pli: Aphassito paññāya abhiññaṭṭho natthī’ti—


pli: cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi”.


pli: Abhiññāya abhiññaṭṭhe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: “‘Yāvatā pariññāya pariññaṭṭho …pe…


pli: yāvatā pahānassa pahānaṭṭho …pe…


pli: yāvatā bhāvanāya bhāvanaṭṭho …pe…


pli: yāvatā sacchikiriyāya sacchikiriyaṭṭho ñāto diṭṭho vidito sacchikato phassito paññāya.


pli: Aphassito paññāya sacchikiriyaṭṭho natthī’ti—


pli: Sacchikiriyāya sacchikiriyaṭṭhe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: Abhiññāya abhiññaṭṭhe, pariññāya pariññaṭṭhe, pahānāya pahānaṭṭhe, bhāvanāya bhāvanaṭṭhe, sacchikiriyāya sacchikiriyaṭṭhe pañcavīsasataṁ dhammā, pañcavīsasataṁ atthā, aḍḍhateyyāni niruttisatāni, pañca ñāṇasatāni.


pli: 2.6.6. Khandhādivāra


pli: “‘Yāvatā khandhānaṁ khandhaṭṭho, ñāto diṭṭho vidito sacchikato phassito paññāya.


pli: Aphassito paññāya khandhaṭṭho natthī’ti—


pli: Khandhānaṁ khandhaṭṭhe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: “‘Yāvatā dhātūnaṁ dhātuṭṭho …pe…


pli: yāvatā āyatanānaṁ āyatanaṭṭho …pe…


pli: yāvatā saṅkhatānaṁ saṅkhataṭṭho …pe…


pli: yāvatā asaṅkhatassa asaṅkhataṭṭho ñāto diṭṭho vidito sacchikato phassito paññāya.


pli: Aphassito paññāya asaṅkhataṭṭho natthī’ti—


pli: cakkhuṁ udapādi …pe…


pli: āloko udapādi”.


pli: Asaṅkhatassa asaṅkhataṭṭhe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: Khandhānaṁ khandhaṭṭhe, dhātūnaṁ dhātuṭṭhe, āyatanānaṁ āyatanaṭṭhe saṅkhatānaṁ saṅkhataṭṭhe, asaṅkhatassa asaṅkhataṭṭhe pañcavīsatisataṁ dhammā, pañcavīsatisataṁ atthā, aḍḍhateyyāni niruttisatāni, pañca ñāṇasatāni.


pli: 2.6.7. Saccavāra


pli: “‘Yāvatā dukkhassa dukkhaṭṭho, ñāto diṭṭho vidito sacchikato phassito paññāya.


pli: Aphassito paññāya dukkhaṭṭho natthī’ti—


pli: cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi”.


pli: Dukkhassa dukkhaṭṭhe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: “‘Yāvatā samudayassa samudayaṭṭho …pe…


pli: yāvatā nirodhassa nirodhaṭṭho …pe…


pli: yāvatā maggassa maggaṭṭho ñāto diṭṭho vidito sacchikato phassito paññāya.


pli: Aphassito paññāya maggaṭṭho natthī’ti—


pli: Maggassa maggaṭṭhe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: Catūsu ariyasaccesu sataṁ dhammā, sataṁ atthā, dve niruttisatāni, cattāri ñāṇasatāni.


pli: 2.6.8. Paṭisambhidāvāra


pli: “‘Yāvatā atthapaṭisambhidāya atthapaṭisambhidaṭṭho, ñāto diṭṭho vidito sacchikato phassito paññāya.


pli: Aphassito paññāya atthapaṭisambhidaṭṭho natthī’ti—


pli: cakkhuṁ udapādi …pe…


pli: āloko udapādi”.


pli: Atthapaṭisambhidāya atthapaṭisambhidaṭṭhe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: “‘Yāvatā dhammapaṭisambhidāya dhammapaṭisambhidaṭṭho …pe…


pli: yāvatā niruttipaṭisambhidāya niruttipaṭisambhidaṭṭho …pe…


pli: yāvatā paṭibhānapaṭisambhidāya paṭibhānapaṭisambhidaṭṭho, ñāto diṭṭho vidito sacchikato phassito paññāya.


pli: Aphassito paññāya paṭibhānapaṭisambhidaṭṭho natthī’ti—


pli: Paṭibhānapaṭisambhidaṭṭhe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: Catūsu paṭisambhidāsu sataṁ dhammā, sataṁ atthā, dve niruttisatāni, cattāri ñāṇasatāni.


pli: 2.6.9. Chabuddhadhammavāra


pli: “‘Yāvatā indriyaparopariyattañāṇaṁ, ñātaṁ diṭṭhaṁ viditaṁ sacchikataṁ phassitaṁ paññāya.


pli: Aphassitaṁ paññāya indriyaparopariyattañāṇaṁ natthī’ti—


pli: Indriyaparopariyattañāṇe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: “‘Yāvatā sattānaṁ āsayānusaye ñāṇaṁ …pe…


pli: yāvatā yamakapāṭihīre ñāṇaṁ …pe…


pli: yāvatā mahākaruṇāsamāpattiyā ñāṇaṁ …pe…


pli: yāvatā sabbaññutaññāṇaṁ …pe…


pli: yāvatā anāvaraṇaṁ ñāṇaṁ, ñātaṁ diṭṭhaṁ viditaṁ sacchikataṁ phassitaṁ paññāya.


pli: Aphassitaṁ paññāya anāvaraṇaṁ ñāṇaṁ natthī’ti—


pli: cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi”.


pli: Anāvaraṇe ñāṇe pañcavīsati dhammā, pañcavīsati atthā, paññāsaṁ niruttiyo, sataṁ ñāṇāni.


pli: Chasu buddhadhammesu diyaḍḍhasataṁ dhammā, diyaḍḍhasataṁ atthā, tīṇi niruttisatāni, cha ñāṇasatāni.


pli: Paṭisambhidādhikaraṇe aḍḍhanavadhammasatāni, aḍḍhanavaatthasatāni, niruttisahassañca satta ca niruttisatāni, tīṇi ca ñāṇasahassāni, cattāri ca ñāṇasatānīti.


pli: Paṭisambhidākathā niṭṭhitā.


pli: Paṭisambhidāmagga


pli: 2 Yuganaddhavagga


pli: 2.7. Dhammacakkakathā


pli: 2.7.1. Saccavāra


pli: Ekaṁ samayaṁ bhagavā bārāṇasiyaṁ viharati …pe…


pli: iti hidaṁ āyasmato koṇḍaññassa “aññāsikoṇḍañño” tveva nāmaṁ ahosi.


pli: “Idaṁ dukkhaṁ ariyasaccan”ti pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: Cakkhuṁ udapādīti—


pli: kenaṭṭhena?


pli: Ñāṇaṁ udapādīti—


pli: Paññā udapādīti—


pli: Vijjā udapādīti—


pli: Āloko udapādīti—


pli: <b>Cakkhuṁ udapādī</b>ti—


pli: dassanaṭṭhena.


pli: <b>Ñāṇaṁ udapādī</b>ti—


pli: ñātaṭṭhena.


pli: <b>Paññā udapādī</b>ti—


pli: pajānanaṭṭhena.


pli: <b>Vijjā udapādī</b>ti—


pli: paṭivedhaṭṭhena.


pli: <b>Āloko udapādī</b>ti—


pli: obhāsaṭṭhena.


pli: Cakkhuṁ dhammo, dassanaṭṭho attho.


pli: Ñāṇaṁ dhammo, ñātaṭṭho attho.


pli: Paññā dhammo, pajānanaṭṭho attho.


pli: Vijjā dhammo, paṭivedhaṭṭho attho.


pli: Āloko dhammo, obhāsaṭṭho attho.


pli: Ime pañca dhammā pañca atthā dukkhavatthukā saccavatthukā saccārammaṇā saccagocarā saccasaṅgahitā saccapariyāpannā sacce samudāgatā sacce ṭhitā sacce patiṭṭhitā.


pli: Dhammena pavattetīti—dhammacakkaṁ.


pli: Dhamme ṭhito pavattetīti—dhammacakkaṁ.


pli: Dhamme vasiṁ pāpento pavattetīti—dhammacakkaṁ.


pli: Dhamme pāramiṁ pāpento pavattetīti—dhammacakkaṁ.


pli: Dhamme vesārajjaṁ pāpento pavattetīti—dhammacakkaṁ.


pli: Dhammaṁ garuṁ karonto pavattetīti—dhammacakkaṁ.


pli: Dhammaddhajo pavattetīti—dhammacakkaṁ.


pli: Dhammaketu pavattetīti—dhammacakkaṁ.


pli: Taṁ kho pana dhammacakkaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasminti—dhammacakkaṁ.


pli: Saddhindriyaṁ dhammo taṁ dhammaṁ pavattetīti—dhammacakkaṁ.


pli: Vīriyindriyaṁ dhammo taṁ dhammaṁ pavattetīti—dhammacakkaṁ.


pli: Satindriyaṁ dhammo taṁ dhammaṁ pavattetīti—dhammacakkaṁ.


pli: Samādhindriyaṁ dhammo taṁ dhammaṁ pavattetīti—dhammacakkaṁ.


pli: Paññindriyaṁ dhammo taṁ dhammaṁ pavattetīti—dhammacakkaṁ.


pli: Saddhābalaṁ dhammo taṁ dhammaṁ pavattetīti—dhammacakkaṁ.


pli: Vīriyabalaṁ dhammo taṁ dhammaṁ pavattetīti—dhammacakkaṁ.


pli: Satibalaṁ dhammo taṁ dhammaṁ pavattetīti—dhammacakkaṁ.


pli: Samādhibalaṁ dhammo taṁ dhammaṁ pavattetīti—dhammacakkaṁ.


pli: Paññābalaṁ dhammo taṁ dhammaṁ pavattetīti—dhammacakkaṁ.


pli: Satisambojjhaṅgo dhammo taṁ dhammaṁ pavattetīti—dhammacakkaṁ.


pli: Dhammavicayasambojjhaṅgo dhammo taṁ dhammaṁ pavattetīti—dhammacakkaṁ.


pli: Vīriyasambojjhaṅgo dhammo taṁ dhammaṁ pavattetīti—dhammacakkaṁ.


pli: Pītisambojjhaṅgo dhammo taṁ dhammaṁ pavattetīti—dhammacakkaṁ.


pli: Passaddhisambojjhaṅgo dhammo taṁ dhammaṁ pavattetīti—dhammacakkaṁ.


pli: Samādhisambojjhaṅgo dhammo taṁ dhammaṁ pavattetīti—dhammacakkaṁ.


pli: Upekkhāsambojjhaṅgo dhammo taṁ dhammaṁ pavattetīti—dhammacakkaṁ.


pli: Sammādiṭṭhi dhammo taṁ dhammaṁ pavattetīti—dhammacakkaṁ.


pli: Sammāsaṅkappo dhammo taṁ dhammaṁ pavattetīti—dhammacakkaṁ.


pli: Sammāvācā dhammo taṁ dhammaṁ pavattetīti—dhammacakkaṁ.


pli: Sammākammanto dhammo taṁ dhammaṁ pavattetīti—dhammacakkaṁ.


pli: Sammāājīvo dhammo taṁ dhammaṁ pavattetīti—dhammacakkaṁ.


pli: Sammāvāyāmo dhammo taṁ dhammaṁ pavattetīti—dhammacakkaṁ.


pli: Sammāsati dhammo taṁ dhammaṁ pavattetīti—dhammacakkaṁ.


pli: Sammāsamādhi dhammo taṁ dhammaṁ pavattetīti—dhammacakkaṁ.


pli: Ādhipateyyaṭṭhena indriyaṁ dhammo taṁ dhammaṁ pavattetīti—dhammacakkaṁ.


pli: Akampiyaṭṭhena balaṁ dhammo taṁ dhammaṁ pavattetīti—dhammacakkaṁ.


pli: Niyyānikaṭṭhena bojjhaṅgo dhammo taṁ dhammaṁ pavattetīti—dhammacakkaṁ.


pli: Hetuṭṭhena maggo dhammo taṁ dhammaṁ pavattetīti—dhammacakkaṁ.


pli: Upaṭṭhānaṭṭhena satipaṭṭhānā dhammo taṁ dhammaṁ pavattetīti—dhammacakkaṁ.


pli: Padahanaṭṭhena sammappadhānā dhammo taṁ dhammaṁ pavattetīti—dhammacakkaṁ.


pli: Ijjhanaṭṭhena iddhipādā dhammo taṁ dhammaṁ pavattetīti—dhammacakkaṁ.


pli: Tathaṭṭhena saccā dhammo taṁ dhammaṁ pavattetīti—dhammacakkaṁ.


pli: Avikkhepaṭṭhena samatho dhammo taṁ dhammaṁ pavattetīti—dhammacakkaṁ.


pli: Anupassanaṭṭhena vipassanā dhammo taṁ dhammaṁ pavattetīti—dhammacakkaṁ.


pli: Ekarasaṭṭhena samathavipassanā dhammo taṁ dhammaṁ pavattetīti—dhammacakkaṁ.


pli: Anativattanaṭṭhena yuganaddhaṁ dhammo taṁ dhammaṁ pavattetīti—dhammacakkaṁ.


pli: Saṁvaraṭṭhena sīlavisuddhi dhammo taṁ dhammaṁ pavattetīti—dhammacakkaṁ.


pli: Avikkhepaṭṭhena cittavisuddhi dhammo taṁ dhammaṁ pavattetīti—dhammacakkaṁ.


pli: Dassanaṭṭhena diṭṭhivisuddhi dhammo taṁ dhammaṁ pavattetīti—dhammacakkaṁ.


pli: Muttaṭṭhena vimokkho dhammo taṁ dhammaṁ pavattetīti—dhammacakkaṁ.


pli: Paṭivedhaṭṭhena vijjā dhammo taṁ dhammaṁ pavattetīti—dhammacakkaṁ.


pli: Pariccāgaṭṭhena vimutti dhammo taṁ dhammaṁ pavattetīti—dhammacakkaṁ.


pli: Samucchedaṭṭhena khaye ñāṇaṁ dhammo taṁ dhammaṁ pavattetīti—dhammacakkaṁ.


pli: Paṭippassaddhaṭṭhena anuppāde ñāṇaṁ dhammo taṁ dhammaṁ pavattetīti—dhammacakkaṁ.


pli: Chando mūlaṭṭhena dhammo taṁ dhammaṁ pavattetīti—dhammacakkaṁ.


pli: Manasikāro samuṭṭhānaṭṭhena dhammo taṁ dhammaṁ pavattetīti—dhammacakkaṁ.


pli: Phasso samodhānaṭṭhena dhammo taṁ dhammaṁ pavattetīti—dhammacakkaṁ.


pli: Vedanā samosaraṇaṭṭhena dhammo taṁ dhammaṁ pavattetīti—dhammacakkaṁ.


pli: Samādhi pamukhaṭṭhena dhammo taṁ dhammaṁ pavattetīti—dhammacakkaṁ.


pli: Sati ādhipateyyaṭṭhena dhammo taṁ dhammaṁ pavattetīti—dhammacakkaṁ.


pli: Paññā taduttaraṭṭhena dhammo taṁ dhammaṁ pavattetīti—dhammacakkaṁ.


pli: Vimutti sāraṭṭhena dhammo taṁ dhammaṁ pavattetīti—dhammacakkaṁ.


pli: Amatogadhaṁ nibbānaṁ pariyosānaṭṭhena dhammo taṁ dhammaṁ pavattetīti—dhammacakkaṁ.


pli: “Taṁ kho panidaṁ dukkhaṁ ariyasaccaṁ pariññeyyan”ti …pe…


pli: pariññātanti pubbe ananussutesu dhammesu cakkhuṁ udapādi …pe…


pli: āloko udapādi.


pli: Cakkhuṁ udapādīti—


pli: kenaṭṭhena …pe…


pli: āloko udapādīti—


pli: kenaṭṭhena?


pli: <b>Cakkhuṁ udapādī</b>ti—


pli: dassanaṭṭhena …pe…


pli: <b>āloko udapādī</b>ti—


pli: obhāsaṭṭhena.


pli: Cakkhuṁ dhammo, dassanaṭṭho attho …pe…


pli: āloko dhammo, obhāsaṭṭho attho.


pli: Ime pañca dhammā pañca atthā dukkhavatthukā saccavatthukā saccārammaṇā saccagocarā saccasaṅgahitā saccapariyāpannā sacce samudāgatā sacce ṭhitā sacce patiṭṭhitā.


pli: Dhammena pavattetīti—dhammacakkaṁ.


pli: Dhamme ṭhito pavattetīti—dhammacakkaṁ.


pli: Dhamme patiṭṭhito pavattetīti—dhammacakkaṁ …pe…


pli: amatogadhaṁ nibbānaṁ pariyosānaṭṭhena dhammo taṁ dhammaṁ pavattetīti—dhammacakkaṁ.


pli: “Idaṁ dukkhasamudayaṁ ariyasaccan”ti pubbe ananussutesu dhammesu cakkhuṁ udapādi …pe…


pli: āloko udapādi …pe…


pli: “taṁ kho panidaṁ dukkhasamudayaṁ ariyasaccaṁ pahātabban”ti …pe…


pli: “pahīnan”ti pubbe ananussutesu dhammesu cakkhuṁ udapādi …pe…


pli: āloko udapādi.


pli: Cakkhuṁ udapādīti—


pli: kenaṭṭhena …pe…


pli: āloko udapādīti—


pli: kenaṭṭhena?


pli: <b>Cakkhuṁ udapādī</b>ti—


pli: dassanaṭṭhena …pe…


pli: <b>āloko udapādī</b>ti—


pli: obhāsaṭṭhena.


pli: Cakkhuṁ dhammo, dassanaṭṭho attho …pe…


pli: āloko dhammo, obhāsaṭṭho attho.


pli: Ime pañca dhammā pañca atthā samudayavatthukā saccavatthukā …pe…


pli: nirodhavatthukā saccavatthukā …pe…


pli: maggavatthukā saccavatthukā saccārammaṇā saccagocarā saccasaṅgahitā saccapariyāpannā sacce samudāgatā sacce ṭhitā sacce patiṭṭhitā.


pli: Dhammena pavattetīti—dhammacakkaṁ.


pli: Dhamme ṭhito pavattetīti—dhammacakkaṁ.


pli: Dhamme patiṭṭhito pavattetīti—dhammacakkaṁ …pe…


pli: amatogadhaṁ nibbānaṁ pariyosānaṭṭhena dhammo taṁ dhammaṁ pavattetīti—dhammacakkaṁ.


pli: 2.7.2. Satipaṭṭhānavāra


pli: “‘Ayaṁ kāye kāyānupassanā’ti me, bhikkhave, pubbe ananussutesu dhammesu cakkhuṁ udapādi …pe…


pli: āloko udapādi.


pli: Sā kho panāyaṁ kāye kāyānupassanā bhāvetabbāti me, bhikkhave …pe…


pli: bhāvitāti me, bhikkhave, pubbe ananussutesu dhammesu cakkhuṁ udapādi …pe…


pli: Ayaṁ vedanāsu …pe…


pli: ayaṁ citte …


pli: ayaṁ dhammesu dhammānupassanāti me, bhikkhave, pubbe ananussutesu dhammesu cakkhuṁ udapādi …pe…


pli: Sā kho panāyaṁ dhammesu dhammānupassanā bhāvetabbāti me, bhikkhave …pe…


pli: āloko udapādi”.


pli: “Ayaṁ kāye kāyānupassanā”ti pubbe ananussutesu dhammesu cakkhuṁ udapādi …pe…


pli: āloko udapādi …pe…


pli: sā kho panāyaṁ kāye kāyānupassanā bhāvetabbāti …pe…


pli: bhāvitāti pubbe ananussutesu dhammesu cakkhuṁ udapādi …pe…


pli: Cakkhuṁ udapādīti—


pli: kenaṭṭhena …pe…


pli: āloko udapādīti—


pli: kenaṭṭhena?


pli: <b>Cakkhuṁ udapādī</b>ti—


pli: dassanaṭṭhena …pe…


pli: <b>āloko udapādī</b>ti—


pli: obhāsaṭṭhena.


pli: Cakkhuṁ dhammo, dassanaṭṭho attho …pe…


pli: āloko dhammo, obhāsaṭṭho attho.


pli: Ime pañca dhammā pañca atthā kāyavatthukā satipaṭṭhānavatthukā …pe…


pli: vedanāvatthukā satipaṭṭhānavatthukā …


pli: cittavatthukā satipaṭṭhānavatthukā …


pli: dhammavatthukā satipaṭṭhānavatthukā satipaṭṭhānārammaṇā satipaṭṭhānagocarā satipaṭṭhānasaṅgahitā satipaṭṭhānapariyāpannā satipaṭṭhāne samudāgatā satipaṭṭhāne ṭhitā satipaṭṭhāne patiṭṭhitā.


pli: Dhammena pavattetīti—dhammacakkaṁ.


pli: Dhamme ṭhito pavattetīti—dhammacakkaṁ.


pli: Dhamme patiṭṭhito pavattetīti—dhammacakkaṁ …pe…


pli: amatogadhaṁ nibbānaṁ pariyosānaṭṭhena dhammo taṁ dhammaṁ pavattetīti—dhammacakkaṁ.


pli: 2.7.3. Iddhipādavāra


pli: “‘Ayaṁ chandasamādhipadhānasaṅkhārasamannāgato iddhipādo’ti me, bhikkhave pubbe ananussutesu dhammesu cakkhuṁ udapādi …pe…


pli: āloko udapādi.


pli: ‘So kho panāyaṁ chandasamādhipadhānasaṅkhārasamannāgato iddhipādo bhāvetabbo’ti me, bhikkhave …pe…


pli: bhāvitoti me, bhikkhave, pubbe ananussutesu dhammesu cakkhuṁ udapādi …pe…


pli: Ayaṁ vīriyasamādhi …pe…


pli: ayaṁ cittasamādhi …pe…


pli: ayaṁ vīmaṁsāsamādhipadhānasaṅkhārasamannāgato iddhipādoti me, bhikkhave, pubbe ananussutesu dhammesu cakkhuṁ udapādi …pe…


pli: So kho panāyaṁ vīmaṁsāsamādhipadhānasaṅkhārasamannāgato iddhipādo bhāvetabboti me, bhikkhave …pe…


pli: āloko udapādi”.


pli: “Ayaṁ chandasamādhipadhānasaṅkhārasamannāgato iddhipādo”ti pubbe ananussutesu dhammesu cakkhuṁ udapādi …pe…


pli: āloko udapādi …pe…


pli: so kho panāyaṁ chandasamādhipadhānasaṅkhārasamannāgato iddhipādo bhāvetabboti …pe…


pli: bhāvitoti pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: Cakkhuṁ udapādīti—


pli: kenaṭṭhena?


pli: Ñāṇaṁ udapādīti—


pli: Paññā udapādīti—


pli: Vijjā udapādīti—


pli: Āloko udapādīti—


pli: <b>Cakkhuṁ udapādī</b>ti—


pli: dassanaṭṭhena.


pli: <b>Ñāṇaṁ udapādī</b>ti—


pli: ñātaṭṭhena.


pli: <b>Paññā udapādī</b>ti—


pli: pajānanaṭṭhena.


pli: <b>Vijjā udapādī</b>ti—


pli: paṭivedhaṭṭhena.


pli: <b>Āloko udapādī</b>ti—


pli: obhāsaṭṭhena.


pli: Cakkhuṁ dhammo, dassanaṭṭho attho.


pli: Ñāṇaṁ dhammo, ñātaṭṭho attho.


pli: Paññā dhammo, pajānanaṭṭho attho.


pli: Vijjā dhammo, paṭivedhaṭṭho attho.


pli: Āloko dhammo, obhāsaṭṭho attho.


pli: Ime pañca dhammā pañca atthā chandavatthukā iddhipādavatthukā iddhipādārammaṇā iddhipādagocarā iddhipādasaṅgahitā iddhipādapariyāpannā iddhipāde samudāgatā iddhipāde ṭhitā iddhipāde patiṭṭhitā.


pli: Dhammena pavattetīti—dhammacakkaṁ.


pli: Dhamme ṭhito pavattetīti—dhammacakkaṁ.


pli: Dhamme vasiṁ pāpento pavattetīti—dhammacakkaṁ.


pli: Dhamme pāramiṁ pāpento pavattetīti—dhammacakkaṁ …pe…


pli: Dhammaddhajo pavattetīti—dhammacakkaṁ.


pli: Dhammaketu pavattetīti—dhammacakkaṁ.


pli: Taṁ kho pana dhammacakkaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasminti—dhammacakkaṁ.


pli: “Saddhindriyaṁ dhammo.


pli: Taṁ dhammaṁ pavattetī”ti—dhammacakkaṁ …pe…


pli: amatogadhaṁ nibbānaṁ pariyosānaṭṭhena dhammo.


pli: Taṁ dhammaṁ pavattetīti—dhammacakkaṁ.


pli: Ayaṁ vīriyasamādhipadhānasaṅkhārasamannāgato iddhipādoti pubbe ananussutesu dhammesu cakkhuṁ udapādi …pe…


pli: āloko udapādi …pe…


pli: so kho panāyaṁ vīriyasamādhipadhānasaṅkhārasamannāgato iddhipādo bhāvetabboti …pe…


pli: bhāvitoti pubbe ananussutesu dhammesu cakkhuṁ udapādi …pe…


pli: āloko udapādi.


pli: Cakkhuṁ udapādīti—


pli: kenaṭṭhena …pe…


pli: āloko udapādīti—


pli: kenaṭṭhena?


pli: <b>Cakkhuṁ udapādī</b>ti—


pli: dassanaṭṭhena …pe…


pli: <b>āloko udapādī</b>ti—


pli: obhāsaṭṭhena.


pli: Cakkhuṁ dhammo, dassanaṭṭho attho …pe…


pli: āloko dhammo, obhāsaṭṭho attho.


pli: Ime pañca dhammā pañca atthā vīriyavatthukā iddhipādavatthukā …pe…


pli: cittavatthukā iddhipādavatthukā …


pli: vīmaṁsāvatthukā iddhipādavatthukā iddhipādārammaṇā iddhipādagocarā iddhipādasaṅgahitā iddhipādapariyāpannā iddhipāde samudāgatā iddhipāde ṭhitā iddhipāde patiṭṭhitā.


pli: Dhammena pavattetīti—dhammacakkaṁ.


pli: Dhamme ṭhito pavattetīti—dhammacakkaṁ.


pli: Dhamme patiṭṭhito pavattetīti—dhammacakkaṁ …pe…


pli: amatogadhaṁ nibbānaṁ pariyosānaṭṭhena dhammo.


pli: Taṁ dhammaṁ pavattetīti—dhammacakkanti.


pli: Dhammacakkakathā niṭṭhitā.


pli: Paṭisambhidāmagga


pli: 2 Yuganaddhavagga


pli: 2.8. Lokuttarakathā


pli: Katame dhammā lokuttarā?


pli: Cattāro satipaṭṭhānā, cattāro sammappadhānā, cattāro iddhipādā, pañcindriyāni, pañca balāni, satta bojjhaṅgā, ariyo aṭṭhaṅgiko maggo, cattāro ariyamaggā, cattāri ca sāmaññaphalāni, nibbānañca—


pli: ime dhammā lokuttarā.


pli: Lokaṁ tarantīti—lokuttarā.


pli: Lokā uttarantīti—lokuttarā.


pli: Lokato uttarantīti—lokuttarā.


pli: Lokamhā uttarantīti—lokuttarā.


pli: Lokaṁ atikkamantīti—lokuttarā.


pli: Lokaṁ samatikkamantīti—lokuttarā.


pli: Lokaṁ samatikkantāti—lokuttarā.


pli: Lokena atirekāti—lokuttarā.


pli: Lokantaṁ tarantīti—lokuttarā.


pli: Lokā nissarantīti—lokuttarā.


pli: Lokato nissarantīti—lokuttarā.


pli: Lokamhā nissarantīti—lokuttarā.


pli: Lokā nissaṭāti—lokuttarā.


pli: Lokena nissaṭāti—lokuttarā.


pli: Lokamhā nissaṭāti—lokuttarā.


pli: Loke na tiṭṭhantīti—lokuttarā.


pli: Lokasmiṁ na tiṭṭhantīti—lokuttarā.


pli: Loke na limpantīti—lokuttarā.


pli: Lokena na limpantīti—lokuttarā.


pli: Loke asaṁlittāti—lokuttarā.


pli: Lokena asaṁlittāti—lokuttarā.


pli: Loke anupalittāti—lokuttarā.


pli: Lokena anupalittāti—lokuttarā.


pli: Loke vippamuttāti—lokuttarā.


pli: Lokena vippamuttāti—lokuttarā.


pli: Lokā vippamuttāti—lokuttarā.


pli: Lokato vippamuttāti—lokuttarā.


pli: Lokamhā vippamuttāti—lokuttarā.


pli: Loke visaññuttāti—lokuttarā.


pli: Lokena visaññuttāti—lokuttarā.


pli: Lokā visaññuttāti—lokuttarā.


pli: Lokasmiṁ visaññuttāti—lokuttarā.


pli: Lokato visaññuttāti—lokuttarā.


pli: Lokamhā visaññuttāti—lokuttarā.


pli: Lokā sujjhantīti—lokuttarā.


pli: Lokato sujjhantīti—lokuttarā.


pli: Lokamhā sujjhantīti—lokuttarā.


pli: Lokā visujjhantīti—lokuttarā.


pli: Lokato visujjhantīti—lokuttarā.


pli: Lokamhā visujjhantīti—lokuttarā.


pli: Lokā vuṭṭhahantīti—lokuttarā.


pli: Lokato vuṭṭhahantīti—lokuttarā.


pli: Lokamhā vuṭṭhahantīti—lokuttarā.


pli: Lokā vivaṭṭantīti—lokuttarā.


pli: Lokato vivaṭṭantīti—lokuttarā.


pli: Lokamhā vivaṭṭantīti—lokuttarā.


pli: Loke na sajjantīti—lokuttarā.


pli: Loke na gayhantīti—lokuttarā.


pli: Loke na bajjhantīti—lokuttarā.


pli: Lokaṁ samucchindantīti—lokuttarā.


pli: Lokaṁ samucchinnattāti—lokuttarā.


pli: Lokaṁ paṭippassambhentīti—lokuttarā.


pli: Lokaṁ paṭippassambhitattāti—lokuttarā.


pli: Lokassa apathāti—lokuttarā.


pli: Lokassa agatīti—lokuttarā.


pli: Lokassa avisayāti—lokuttarā.


pli: Lokassa asādhāraṇāti—lokuttarā.


pli: Lokaṁ vamantīti—lokuttarā.


pli: Lokaṁ na paccāvamantīti—lokuttarā.


pli: Lokaṁ pajahantīti—lokuttarā.


pli: Lokaṁ na upādiyantīti—lokuttarā.


pli: Lokaṁ visinentīti—lokuttarā.


pli: Lokaṁ na ussinentīti—lokuttarā.


pli: Lokaṁ vidhūpentīti—lokuttarā.


pli: Lokaṁ na sandhūpentīti—lokuttarā.


pli: Lokaṁ samatikkamma abhibhuyya tiṭṭhantīti—lokuttarā.


pli: Lokuttarakathā niṭṭhitā.


title_pli: Paṭisambhidāmagga Yuganaddhavagga

pli: Paṭisambhidāmagga


pli: Yuganaddhavagga


pli: 2.9. Balakathā


pli: Sāvatthinidānaṁ.


pli: “Pañcimāni, bhikkhave, balāni.


pli: Katamāni pañca?


pli: Saddhābalaṁ, vīriyabalaṁ, satibalaṁ, samādhibalaṁ, paññābalaṁ—


pli: imāni kho, bhikkhave, pañca balāni.


pli: Api ca aṭṭhasaṭṭhi balāni—


pli: saddhābalaṁ, vīriyabalaṁ, satibalaṁ, samādhibalaṁ, paññābalaṁ, hiribalaṁ, ottappabalaṁ, paṭisaṅkhānabalaṁ, bhāvanābalaṁ, anavajjabalaṁ, saṅgahabalaṁ, khantibalaṁ, paññattibalaṁ, nijjhattibalaṁ, issariyabalaṁ, adhiṭṭhānabalaṁ, samathabalaṁ, vipassanābalaṁ, dasa sekhabalāni, dasa asekhabalāni, dasa khīṇāsavabalāni, dasa iddhibalāni, dasa tathāgatabalāni”.


pli: Katamaṁ <b>saddhābalaṁ?</b>


pli: Assaddhiye na kampatīti—saddhābalaṁ.


pli: Sahajātānaṁ dhammānaṁ upatthambhanaṭṭhena saddhābalaṁ, kilesānaṁ pariyādānaṭṭhena saddhābalaṁ, paṭivedhādivisodhanaṭṭhena saddhābalaṁ, cittassa adhiṭṭhānaṭṭhena saddhābalaṁ, cittassa vodānaṭṭhena saddhābalaṁ, visesādhigamaṭṭhena saddhābalaṁ, uttaripaṭivedhaṭṭhena saddhābalaṁ, saccābhisamayaṭṭhena saddhābalaṁ, nirodhe patiṭṭhāpakaṭṭhena saddhābalaṁ.


pli: Idaṁ saddhābalaṁ.


pli: Katamaṁ <b>vīriyabalaṁ?</b>


pli: Kosajje na kampatīti—vīriyabalaṁ.


pli: Sahajātānaṁ dhammānaṁ upatthambhanaṭṭhena vīriyabalaṁ, kilesānaṁ pariyādānaṭṭhena vīriyabalaṁ, paṭivedhādivisodhanaṭṭhena vīriyabalaṁ, cittassa adhiṭṭhānaṭṭhena vīriyabalaṁ, cittassa vodānaṭṭhena vīriyabalaṁ, visesādhigamaṭṭhena vīriyabalaṁ, uttaripaṭivedhaṭṭhena vīriyabalaṁ, saccābhisamayaṭṭhena vīriyabalaṁ, nirodhe patiṭṭhāpakaṭṭhena vīriyabalaṁ.


pli: Idaṁ vīriyabalaṁ.


pli: Katamaṁ <b>satibalaṁ?</b>


pli: Pamāde na kampatīti—satibalaṁ.


pli: Sahajātānaṁ dhammānaṁ upatthambhanaṭṭhena satibalaṁ …pe…


pli: nirodhe patiṭṭhāpakaṭṭhena satibalaṁ.


pli: Idaṁ satibalaṁ.


pli: Katamaṁ <b>samādhibalaṁ?</b>


pli: Uddhacce na kampatīti—samādhibalaṁ.


pli: Sahajātānaṁ dhammānaṁ upatthambhanaṭṭhena samādhibalaṁ …pe…


pli: Idaṁ samādhibalaṁ.


pli: Katamaṁ <b>paññābalaṁ?</b>


pli: Avijjāya na kampatīti—paññābalaṁ.


pli: Sahajātānaṁ dhammānaṁ upatthambhanaṭṭhena paññābalaṁ …pe…


pli: nirodhe patiṭṭhāpakaṭṭhena paññābalaṁ.


pli: Idaṁ paññābalaṁ.


pli: Katamaṁ <b>hiribalaṁ?</b>


pli: Nekkhammena kāmacchandaṁ hirīyatīti—


pli: hiribalaṁ.


pli: Ñāṇena avijjaṁ hirīyatīti—hiribalaṁ.


pli: Pāmojjena aratiṁ hirīyatīti—hiribalaṁ.


pli: Paṭhamena jhānena nīvaraṇe hirīyatīti—hiribalaṁ …pe…


pli: Idaṁ hiribalaṁ.


pli: Katamaṁ <b>ottappabalaṁ?</b>


pli: Ālokasaññāya thinamiddhaṁ ottappatīti— ottappabalaṁ.


pli: Paṭhamena jhānena nīvaraṇe ottappatīti—ottappabalaṁ …pe…


pli: Idaṁ ottappabalaṁ.


pli: Katamaṁ <b>paṭisaṅkhānabalaṁ?</b>


pli: Avikkhepena uddhaccaṁ paṭisaṅkhātīti— paṭisaṅkhānabalaṁ.


pli: Dhammavavatthānena vicikicchaṁ paṭisaṅkhātīti— paṭisaṅkhānabalaṁ.


pli: Paṭhamena jhānena nīvaraṇe paṭisaṅkhātīti—paṭisaṅkhānabalaṁ …pe…


pli: Idaṁ paṭisaṅkhānabalaṁ.


pli: Katamaṁ <b>bhāvanābalaṁ?</b>


pli: Kāmacchandaṁ pajahanto nekkhammaṁ bhāvetīti—bhāvanābalaṁ.


pli: Byāpādaṁ pajahanto abyāpādaṁ bhāvetīti—bhāvanābalaṁ.


pli: Thinamiddhaṁ pajahanto ālokasaññaṁ bhāvetīti—bhāvanābalaṁ.


pli: Uddhaccaṁ pajahanto avikkhepaṁ bhāvetīti— bhāvanābalaṁ.


pli: Vicikicchaṁ pajahanto dhammavavatthānaṁ bhāvetīti—bhāvanābalaṁ.


pli: Avijjaṁ pajahanto ñāṇaṁ bhāvetīti—bhāvanābalaṁ.


pli: Aratiṁ pajahanto pāmojjaṁ bhāvetīti—bhāvanābalaṁ.


pli: Nīvaraṇe pajahanto paṭhamaṁ jhānaṁ bhāvetīti— bhāvanābalaṁ …pe…


pli: sabbakilese pajahanto arahattamaggaṁ bhāvetīti— bhāvanābalaṁ.


pli: Idaṁ bhāvanābalaṁ.


pli: Katamaṁ <b>anavajjabalaṁ?</b>


pli: Kāmacchandassa pahīnattā nekkhamme natthi kiñci vajjanti—anavajjabalaṁ.


pli: Byāpādassa pahīnattā abyāpāde natthi kiñci vajjanti—anavajjabalaṁ.


pli: Thinamiddhassa pahīnattā ālokasaññāya natthi kiñci vajjanti—anavajjabalaṁ.


pli: Uddhaccassa pahīnattā avikkhepe natthi kiñci vajjanti—anavajjabalaṁ.


pli: Vicikicchāya pahīnattā dhammavavatthāne natthi kiñci vajjanti—anavajjabalaṁ.


pli: Avijjāya pahīnattā ñāṇe natthi kiñci vajjanti—anavajjabalaṁ.


pli: Aratiyā pahīnattā pāmojje natthi kiñci vajjanti anavajjabalaṁ.


pli: Nīvaraṇānaṁ pahīnattā paṭhamajjhāne natthi kiñci vajjanti—anavajjabalaṁ …pe…


pli: sabbakilesānaṁ pahīnattā arahattamagge natthi kiñci vajjanti—anavajjabalaṁ.


pli: Idaṁ anavajjabalaṁ.


pli: Katamaṁ <b>saṅgahabalaṁ?</b>


pli: Kāmacchandaṁ pajahanto nekkhammavasena cittaṁ saṅgaṇhātīti—saṅgahabalaṁ.


pli: Byāpādaṁ pajahanto abyāpādavasena cittaṁ saṅgaṇhātīti—saṅgahabalaṁ.


pli: Thinamiddhaṁ pajahanto ālokasaññāvasena cittaṁ saṅgaṇhātīti—saṅgahabalaṁ …pe…


pli: sabbakilese pajahanto arahattamaggavasena cittaṁ saṅgaṇhātīti—saṅgahabalaṁ.


pli: Idaṁ saṅgahabalaṁ.


pli: Katamaṁ <b>khantibalaṁ?</b>


pli: Kāmacchandassa pahīnattā nekkhammaṁ khamatīti—khantibalaṁ.


pli: Byāpādassa pahīnattā abyāpādo khamatīti—khantibalaṁ.


pli: Thinamiddhassa pahīnattā ālokasaññā khamatīti—khantibalaṁ.


pli: Uddhaccassa pahīnattā avikkhepo khamatīti— khantibalaṁ.


pli: Vicikicchāya pahīnattā dhammavavatthānaṁ khamatīti—khantibalaṁ.


pli: Avijjāya pahīnattā ñāṇaṁ khamatīti—khantibalaṁ.


pli: Aratiyā pahīnattā pāmojjaṁ khamatīti—khantibalaṁ.


pli: Nīvaraṇānaṁ pahīnattā paṭhamaṁ jhānaṁ khamatīti— khantibalaṁ …pe…


pli: sabbakilesānaṁ pahīnattā arahattamaggo khamatīti— khantibalaṁ.


pli: Idaṁ khantibalaṁ.


pli: Katamaṁ <b>paññattibalaṁ?</b>


pli: Kāmacchandaṁ pajahanto nekkhammavasena cittaṁ paññāpetīti—


pli: paññattibalaṁ.


pli: Byāpādaṁ pajahanto abyāpādavasena cittaṁ paññāpetīti—paññattibalaṁ.


pli: Thinamiddhaṁ pajahanto ālokasaññāvasena cittaṁ paññāpetīti—paññattibalaṁ …pe…


pli: sabbakilese pajahanto arahattamaggavasena cittaṁ paññāpetīti—paññattibalaṁ.


pli: Idaṁ paññattibalaṁ.


pli: Katamaṁ <b>nijjhattibalaṁ?</b>


pli: Kāmacchandaṁ pajahanto nekkhammavasena cittaṁ nijjhāpetīti—nijjhattibalaṁ.


pli: Byāpādaṁ pajahanto abyāpādavasena cittaṁ nijjhāpetīti—nijjhattibalaṁ.


pli: Thinamiddhaṁ pajahanto ālokasaññāvasena cittaṁ nijjhāpetīti— nijjhattibalaṁ …pe…


pli: sabbakilese pajahanto arahattamaggavasena cittaṁ nijjhāpetīti—nijjhattibalaṁ.


pli: Idaṁ nijjhattibalaṁ.


pli: Katamaṁ <b>issariyabalaṁ?</b>


pli: Kāmacchandaṁ pajahanto nekkhammavasena cittaṁ vasaṁ vattetīti—issariyabalaṁ.


pli: Byāpādaṁ pajahanto abyāpādavasena cittaṁ vasaṁ vattetīti—issariyabalaṁ.


pli: Thinamiddhaṁ pajahanto ālokasaññāvasena cittaṁ vasaṁ vattetīti— issariyabalaṁ …pe…


pli: sabbakilese pajahanto arahattamaggavasena cittaṁ vasaṁ vattetīti—issariyabalaṁ.


pli: Idaṁ issariyabalaṁ.


pli: Katamaṁ <b>adhiṭṭhānabalaṁ?</b>


pli: Kāmacchandaṁ pajahanto nekkhammavasena cittaṁ adhiṭṭhātīti—adhiṭṭhānabalaṁ.


pli: Byāpādaṁ pajahanto abyāpādavasena cittaṁ adhiṭṭhātīti—adhiṭṭhānabalaṁ.


pli: Thinamiddhaṁ pajahanto ālokasaññāvasena cittaṁ adhiṭṭhātīti— adhiṭṭhānabalaṁ …pe…


pli: sabbakilese pajahanto arahattamaggavasena cittaṁ adhiṭṭhātīti—adhiṭṭhānabalaṁ.


pli: Idaṁ adhiṭṭhānabalaṁ.


pli: Katamaṁ <b>samathabalaṁ?</b>


pli: Nekkhammavasena cittassa ekaggatā avikkhepo samathabalaṁ, abyāpādavasena cittassa ekaggatā avikkhepo samathabalaṁ, ālokasaññāvasena cittassa ekaggatā avikkhepo samathabalaṁ …pe…


pli: paṭinissaggānupassī assāsavasena cittassa ekaggatā avikkhepo samathabalaṁ, paṭinissaggānupassī passāsavasena cittassa ekaggatā avikkhepo samathabalaṁ.


pli: Paṭhamena jhānena nīvaraṇe na kampatīti— samathabalaṁ.


pli: Dutiyena jhānena vitakkavicāre na kampatīti—samathabalaṁ.


pli: Tatiyena jhānena pītiyā na kampatīti—samathabalaṁ.


pli: Catutthena jhānena sukhadukkhe na kampatīti—samathabalaṁ.


pli: Ākāsānañcāyatanasamāpattiyā rūpasaññāya paṭighasaññāya nānattasaññāya na kampatīti—samathabalaṁ.


pli: Viññāṇañcāyatanasamāpattiyā ākāsānañcāyatanasaññāya na kampatīti— samathabalaṁ.


pli: Ākiñcaññāyatanasamāpattiyā viññāṇañcāyatanasaññāya na kampatīti— samathabalaṁ.


pli: Nevasaññānāsaññāyatanasamāpattiyā ākiñcaññāyatanasaññāya na kampatīti—samathabalaṁ.


pli: Uddhacce ca uddhaccasahagatakilese ca khandhe ca na kampati na calati na vedhatīti—samathabalaṁ.


pli: Idaṁ samathabalaṁ.


pli: Katamaṁ <b>vipassanābalaṁ</b>?


pli: Aniccānupassanā vipassanābalaṁ, dukkhānupassanā vipassanābalaṁ …pe…


pli: paṭinissaggānupassanā vipassanābalaṁ, rūpe aniccānupassanā vipassanābalaṁ, rūpe dukkhānupassanā vipassanābalaṁ …pe…


pli: rūpe paṭinissaggānupassanā vipassanābalaṁ, vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanā vipassanābalaṁ, jarāmaraṇe dukkhānupassanā vipassanābalaṁ …pe…


pli: Aniccānupassanāya niccasaññāya na kampatīti— vipassanābalaṁ.


pli: Dukkhānupassanāya sukhasaññāya na kampatīti—vipassanābalaṁ.


pli: Nibbidānupassanāya nandiyā na kampatīti—vipassanābalaṁ.


pli: Virāgānupassanāya rāge na kampatīti— vipassanābalaṁ.


pli: Nirodhānupassanāya samudaye na kampatīti—vipassanābalaṁ.


pli: Paṭinissaggānupassanāya ādāne na kampatīti—vipassanābalaṁ.


pli: Avijjāya ca avijjāsahagatakilese ca khandhe ca na kampati na calati na vedhatīti— vipassanābalaṁ.


pli: Idaṁ vipassanābalaṁ.


pli: Katamāni <b>dasa sekhabalāni, dasa asekhabalāni?</b>


pli: Sammādiṭṭhiṁ sikkhatīti—sekhabalaṁ.


pli: Tattha sikkhitattā asekhabalaṁ.


pli: Sammāsaṅkappaṁ sikkhatīti—sekhabalaṁ.


pli: Tattha sikkhitattā—


pli: asekhabalaṁ.


pli: Sammāvācaṁ …pe…


pli: sammākammantaṁ …


pli: sammāājīvaṁ …


pli: sammāvāyāmaṁ …


pli: sammāsatiṁ …


pli: sammāsamādhiṁ …


pli: sammāñāṇaṁ …pe…


pli: sammāvimuttiṁ sikkhatīti—sekhabalaṁ.


pli: Imāni dasa sekhabalāni, dasa asekhabalāni.


pli: Katamāni <b>dasa khīṇāsavabalāni?</b>


pli: Idha khīṇāsavassa bhikkhuno aniccato sabbe saṅkhārā yathābhūtaṁ sammappaññāya sudiṭṭhā honti.


pli: Yampi khīṇāsavassa bhikkhuno aniccato sabbe saṅkhārā yathābhūtaṁ sammappaññāya sudiṭṭhā honti, idampi khīṇāsavassa bhikkhuno balaṁ hoti, yaṁ balaṁ āgamma khīṇāsavo bhikkhu āsavānaṁ khayaṁ paṭijānāti—“khīṇā me āsavā”ti.


pli: Puna caparaṁ khīṇāsavassa bhikkhuno aṅgārakāsūpamā kāmā yathābhūtaṁ sammappaññāya sudiṭṭhā honti.


pli: Yampi khīṇāsavassa bhikkhuno aṅgārakāsūpamā kāmā yathābhūtaṁ sammappaññāya sudiṭṭhā honti, idampi khīṇāsavassa bhikkhuno balaṁ hoti, yaṁ balaṁ āgamma khīṇāsavo bhikkhu āsavānaṁ khayaṁ paṭijānāti—“khīṇā me āsavā”ti.


pli: Puna caparaṁ khīṇāsavassa bhikkhuno vivekaninnaṁ cittaṁ hoti vivekapoṇaṁ vivekapabbhāraṁ vivekaṭṭhaṁ nekkhammābhirataṁ byantībhūtaṁ sabbaso āsavaṭṭhāniyehi dhammehi.


pli: Yampi khīṇāsavassa bhikkhuno vivekaninnaṁ cittaṁ hoti vivekapoṇaṁ vivekapabbhāraṁ vivekaṭṭhaṁ nekkhammābhirataṁ byantībhūtaṁ sabbaso āsavaṭṭhāniyehi dhammehi, idampi khīṇāsavassa bhikkhuno balaṁ hoti, yaṁ balaṁ āgamma khīṇāsavo bhikkhu āsavānaṁ khayaṁ paṭijānāti—“khīṇā me āsavā”ti.


pli: Puna caparaṁ khīṇāsavassa bhikkhuno cattāro satipaṭṭhānā bhāvitā honti subhāvitā.


pli: Yampi khīṇāsavassa bhikkhuno cattāro satipaṭṭhānā bhāvitā honti subhāvitā, idampi khīṇāsavassa bhikkhuno balaṁ hoti, yaṁ balaṁ āgamma khīṇāsavo bhikkhu āsavānaṁ khayaṁ paṭijānāti—“khīṇā me āsavā”ti.


pli: Puna caparaṁ khīṇāsavassa bhikkhuno cattāro sammappadhānā bhāvitā honti subhāvitā …pe…


pli: cattāro iddhipādā bhāvitā honti subhāvitā …


pli: pañcindriyāni bhāvitāni honti subhāvitāni …


pli: pañca balāni bhāvitāni honti subhāvitāni …


pli: satta bojjhaṅgā bhāvitā honti subhāvitā …pe…


pli: ariyo aṭṭhaṅgiko maggo bhāvito hoti subhāvito.


pli: Yampi khīṇāsavassa bhikkhuno aṭṭhaṅgiko maggo bhāvito hoti subhāvito, idampi khīṇāsavassa bhikkhuno balaṁ hoti, yaṁ balaṁ āgamma khīṇāsavo bhikkhu āsavānaṁ khayaṁ paṭijānāti—“khīṇā me āsavā”ti.


pli: Imāni dasa khīṇāsavabalāni.


pli: Katamāni <b>dasa iddhibalāni?</b>


pli: Adhiṭṭhānā iddhi, vikubbanā iddhi, manomayā iddhi, ñāṇavipphārā iddhi, samādhivipphārā iddhi, ariyā iddhi, kammavipākajā iddhi, puññavato iddhi, vijjāmayā iddhi, tattha tattha sammā payogappaccayā ijjhanaṭṭhena iddhi—


pli: imāni dasa iddhibalāni.


pli: Katamāni <b>dasa tathāgatabalāni?</b>


pli: Idha tathāgato ṭhānañca ṭhānato aṭṭhānañca aṭṭhānato yathābhūtaṁ pajānāti.


pli: Yampi tathāgato ṭhānañca ṭhānato aṭṭhānañca aṭṭhānato yathābhūtaṁ pajānāti, idampi tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti parisāsu sīhanādaṁ nadati, brahmacakkaṁ pavatteti.


pli: Puna caparaṁ tathāgato atītānāgatapaccuppannānaṁ kammasamādānānaṁ ṭhānaso hetuso vipākaṁ yathābhūtaṁ pajānāti.


pli: Yampi tathāgato atītānāgatapaccuppannānaṁ kammasamādānānaṁ ṭhānaso hetuso vipākaṁ yathābhūtaṁ pajānāti, idampi tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ, nadati, brahmacakkaṁ pavatteti.


pli: Puna caparaṁ tathāgato sabbatthagāminiṁ paṭipadaṁ yathābhūtaṁ pajānāti.


pli: Yampi tathāgato sabbatthagāminiṁ paṭipadaṁ yathābhūtaṁ pajānāti, idampi tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Puna caparaṁ tathāgato anekadhātuṁ nānādhātuṁ lokaṁ yathābhūtaṁ pajānāti.


pli: Yampi tathāgato anekadhātuṁ nānādhātuṁ lokaṁ yathābhūtaṁ pajānāti, idampi tathāgatassa …pe….


pli: Puna caparaṁ tathāgato sattānaṁ nānādhimuttikataṁ yathābhūtaṁ pajānāti.


pli: Yampi tathāgato sattānaṁ nānādhimuttikataṁ yathābhūtaṁ pajānāti, idampi tathāgatassa …pe….


pli: Puna caparaṁ tathāgato parasattānaṁ parapuggalānaṁ indriyaparopariyattaṁ yathābhūtaṁ pajānāti.


pli: Yampi tathāgato parasattānaṁ parapuggalānaṁ indriyaparopariyattaṁ yathābhūtaṁ pajānāti, idampi tathāgatassa …pe….


pli: Puna caparaṁ tathāgato jhānavimokkhasamādhisamāpattīnaṁ saṅkilesaṁ vodānaṁ vuṭṭhānaṁ yathābhūtaṁ pajānāti.


pli: Yampi tathāgato jhānavimokkhasamādhisamāpattīnaṁ saṅkilesaṁ vodānaṁ vuṭṭhānaṁ yathābhūtaṁ pajānāti, idampi tathāgatassa …pe….


pli: Puna caparaṁ tathāgato anekavihitaṁ pubbenivāsaṁ anussarati, seyyathidaṁ—


pli: ekampi jātiṁ dvepi jātiyo …pe…


pli: iti sākāraṁ sauddesaṁ anekavihitaṁ pubbenivāsaṁ anussarati.


pli: Yampi tathāgato anekavihitaṁ pubbenivāsaṁ anussarati.


pli: Seyyathidaṁ—


pli: idampi tathāgatassa …pe….


pli: Puna caparaṁ tathāgato dibbena cakkhunā visuddhena atikkantamānusakena satte passati cavamāne upapajjamāne …pe…


pli: yampi tathāgato dibbena cakkhunā visuddhena atikkantamānusakena satte passati cavamāne upapajjamāne …pe…


pli: Puna caparaṁ tathāgato āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Yampi tathāgato āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati, idampi tathāgatassa tathāgatabalaṁ hoti, yaṁ balaṁ āgamma tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Imāni dasa tathāgatabalāni.


pli: Kenaṭṭhena saddhābalaṁ?


pli: Kenaṭṭhena vīriyabalaṁ?


pli: Kenaṭṭhena satibalaṁ?


pli: Kenaṭṭhena samādhibalaṁ?


pli: Kenaṭṭhena paññābalaṁ?


pli: Kenaṭṭhena hiribalaṁ?


pli: Kenaṭṭhena ottappabalaṁ?


pli: Kenaṭṭhena paṭisaṅkhānabalaṁ …pe…


pli: kenaṭṭhena tathāgatabalaṁ?


pli: Assaddhiye akampiyaṭṭhena saddhābalaṁ.


pli: Kosajje akampiyaṭṭhena vīriyabalaṁ.


pli: Pamāde akampiyaṭṭhena satibalaṁ.


pli: Uddhacce akampiyaṭṭhena samādhibalaṁ.


pli: Avijjāya akampiyaṭṭhena paññābalaṁ.


pli: Hirīyati pāpake akusale dhammeti—hiribalaṁ.


pli: Ottappati pāpake akusale dhammeti—ottappabalaṁ.


pli: Tattha jātā dhammā ekarasā hontīti— bhāvanābalaṁ.


pli: Tattha natthi kiñci vajjanti—anavajjabalaṁ.


pli: Tena cittaṁ saṅgaṇhātīti—saṅgahabalaṁ.


pli: Taṁ tassa khamatīti—


pli: khantibalaṁ.


pli: Tena cittaṁ paññapetīti—paññattibalaṁ.


pli: Tena cittaṁ vasaṁ vattetīti—issariyabalaṁ.


pli: Tena cittaṁ adhiṭṭhātīti— adhiṭṭhānabalaṁ.


pli: Tena cittaṁ ekagganti—samathabalaṁ.


pli: Tattha jāte dhamme anupassatīti—vipassanābalaṁ.


pli: Tattha sikkhatīti—sekhabalaṁ.


pli: Tattha sikkhitattā—


pli: asekhabalaṁ.


pli: Tena āsavā khīṇāti—khīṇāsavabalaṁ.


pli: Tassa ijjhatīti—iddhibalaṁ.


pli: Appameyyaṭṭhena tathāgatabalanti.


pli: Balakathā niṭṭhitā.


title_pli: Paṭisambhidāmagga 3 Paññāvagga

pli: Paṭisambhidāmagga


pli: 3 Paññāvagga


pli: 3.1. Mahāpaññākathā


pli: Aniccānupassanā bhāvitā bahulīkatā katamaṁ paññaṁ paripūreti?


pli: Dukkhānupassanā bhāvitā bahulīkatā katamaṁ paññaṁ paripūreti?


pli: Anattānupassanā bhāvitā bahulīkatā katamaṁ paññaṁ paripūreti …pe…


pli: paṭinissaggānupassanā bhāvitā bahulīkatā katamaṁ paññaṁ paripūreti?


pli: Aniccānupassanā bhāvitā bahulīkatā javanapaññaṁ paripūreti.


pli: Dukkhānupassanā bhāvitā bahulīkatā nibbedhikapaññaṁ paripūreti.


pli: Anattānupassanā bhāvitā bahulīkatā mahāpaññaṁ paripūreti.


pli: Nibbidānupassanā bhāvitā bahulīkatā tikkhapaññaṁ paripūreti.


pli: Virāgānupassanā bhāvitā bahulīkatā vipulapaññaṁ paripūreti.


pli: Nirodhānupassanā bhāvitā bahulīkatā gambhīrapaññaṁ paripūreti.


pli: Paṭinissaggānupassanā bhāvitā bahulīkatā asāmantapaññaṁ paripūreti.


pli: Imā satta paññā bhāvitā bahulīkatā paṇḍiccaṁ paripūrenti.


pli: Imā aṭṭha paññā bhāvitā bahulīkatā puthupaññaṁ paripūrenti.


pli: Imā nava paññā bhāvitā bahulīkatā hāsapaññaṁ paripūrenti.


pli: Hāsapaññā paṭibhānapaṭisambhidā.


pli: Tassā atthavavatthānato atthapaṭisambhidā adhigatā hoti sacchikatā phassitā paññāya.


pli: Dhammavavatthānato dhammapaṭisambhidā adhigatā hoti sacchikatā phassitā paññāya.


pli: Niruttivavatthānato niruttipaṭisambhidā adhigatā hoti sacchikatā phassitā paññāya.


pli: Paṭibhānavavatthānato paṭibhānapaṭisambhidā adhigatā hoti sacchikatā phassitā paññāya.


pli: Tassimā catasso paṭisambhidāyo adhigatā honti sacchikatā phassitā paññāya.


pli: Rūpe aniccānupassanā bhāvitā bahulīkatā katamaṁ paññaṁ paripūreti …pe…


pli: rūpe paṭinissaggānupassanā bhāvitā bahulīkatā katamaṁ paññaṁ paripūreti?


pli: Rūpe aniccānupassanā bhāvitā bahulīkatā javanapaññaṁ paripūreti …pe…


pli: rūpe paṭinissaggānupassanā bhāvitā bahulīkatā asāmantapaññaṁ paripūreti.


pli: Paṭibhānavavatthānato paṭibhānapaṭisambhidā adhigatā hoti, sacchikatā phassitā paññāya.


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanā bhāvitā bahulīkatā katamaṁ paññaṁ paripūreti …pe…


pli: jarāmaraṇe paṭinissaggānupassanā bhāvitā bahulīkatā katamaṁ paññaṁ paripūreti?


pli: Jarāmaraṇe aniccānupassanā bhāvitā bahulīkatā javanapaññaṁ paripūreti …pe…


pli: jarāmaraṇe paṭinissaggānupassanā bhāvitā bahulīkatā asāmantapaññaṁ paripūreti.


pli: Imā satta paññā bhāvitā bahulīkatā paṇḍiccaṁ paripūrenti.


pli: Imā aṭṭha paññā bhāvitā bahulīkatā puthupaññaṁ paripūrenti.


pli: Imā nava paññā bhāvitā bahulīkatā hāsapaññaṁ paripūrenti.


pli: Hāsapaññā paṭibhānapaṭisambhidā.


pli: Tassā atthavavatthānato atthapaṭisambhidā adhigatā hoti sacchikatā phassitā paññāya.


pli: Dhammavavatthānato dhammapaṭisambhidā adhigatā hoti sacchikatā phassitā paññāya.


pli: Niruttivavatthānato niruttipaṭisambhidā adhigatā hoti sacchikatā phassitā paññāya.


pli: Paṭibhānavavatthānato paṭibhānapaṭisambhidā adhigatā hoti sacchikatā phassitā paññāya.


pli: Tassimā catasso paṭisambhidāyo adhigatā honti sacchikatā phassitā paññāya.


pli: Rūpe aniccānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne rūpe aniccānupassanā bhāvitā bahulīkatā katamaṁ paññaṁ paripūreti?


pli: Rūpe dukkhānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne rūpe dukkhānupassanā bhāvitā bahulīkatā katamaṁ paññaṁ paripūreti?


pli: Rūpe anattānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne rūpe anattānupassanā bhāvitā bahulīkatā katamaṁ paññaṁ paripūreti?


pli: Rūpe nibbidānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne rūpe nibbidānupassanā bhāvitā bahulīkatā katamaṁ paññaṁ paripūreti?


pli: Rūpe virāgānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne rūpe virāgānupassanā bhāvitā bahulīkatā katamaṁ paññaṁ paripūreti?


pli: Rūpe nirodhānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne rūpe nirodhānupassanā bhāvitā bahulīkatā katamaṁ paññaṁ paripūreti?


pli: Rūpe paṭinissaggānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne rūpe paṭinissaggānupassanā bhāvitā bahulīkatā katamaṁ paññaṁ paripūreti?


pli: Rūpe aniccānupassanā bhāvitā bahulīkatā javanapaññaṁ paripūreti.


pli: Atītānāgatapaccuppanne rūpe aniccānupassanā bhāvitā bahulīkatā javanapaññaṁ paripūreti.


pli: Rūpe dukkhānupassanā bhāvitā bahulīkatā nibbedhikapaññaṁ paripūreti.


pli: Atītānāgatapaccuppanne rūpe dukkhānupassanā bhāvitā bahulīkatā javanapaññaṁ paripūreti.


pli: Rūpe anattānupassanā bhāvitā bahulīkatā mahāpaññaṁ paripūreti.


pli: Atītānāgatapaccuppanne rūpe anattānupassanā bhāvitā bahulīkatā javanapaññaṁ paripūreti.


pli: Rūpe nibbidānupassanā bhāvitā bahulīkatā tikkhapaññaṁ paripūreti.


pli: Atītānāgatapaccuppanne rūpe nibbidānupassanā bhāvitā bahulīkatā javanapaññaṁ paripūreti.


pli: Rūpe virāgānupassanā bhāvitā bahulīkatā vipulapaññaṁ paripūreti.


pli: Atītānāgatapaccuppanne rūpe virāgānupassanā bhāvitā bahulīkatā javanapaññaṁ paripūreti.


pli: Rūpe nirodhānupassanā bhāvitā bahulīkatā gambhīrapaññaṁ paripūreti.


pli: Atītānāgatapaccuppanne rūpe nirodhānupassanā bhāvitā bahulīkatā javanapaññaṁ paripūreti.


pli: Rūpe paṭinissaggānupassanā bhāvitā bahulīkatā asāmantapaññaṁ paripūreti.


pli: Atītānāgatapaccuppanne rūpe paṭinissaggānupassanā bhāvitā bahulīkatā javanapaññaṁ paripūreti.


pli: Imā satta paññā bhāvitā bahulīkatā paṇḍiccaṁ paripūrenti.


pli: Imā aṭṭha paññā bhāvitā bahulīkatā puthupaññaṁ paripūrenti.


pli: Imā nava paññā bhāvitā bahulīkatā hāsapaññaṁ paripūrenti.


pli: Hāsapaññā paṭibhānapaṭisambhidā.


pli: Tassā atthavavatthānato atthapaṭisambhidā adhigatā hoti sacchikatā phassitā paññāya.


pli: Dhammavavatthānato dhammapaṭisambhidā adhigatā hoti sacchikatā phassitā paññāya.


pli: Niruttivavatthānato niruttipaṭisambhidā adhigatā hoti sacchikatā phassitā paññāya.


pli: Paṭibhānavavatthānato paṭibhānapaṭisambhidā adhigatā hoti sacchikatā phassitā paññāya.


pli: Tassimā catasso paṭisambhidāyo adhigatā honti sacchikatā phassitā paññāya.


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne jarāmaraṇe aniccānupassanā bhāvitā bahulīkatā katamaṁ paññaṁ paripūreti …pe…


pli: jarāmaraṇe paṭinissaggānupassanā bhāvitā bahulīkatā katamaṁ paññaṁ paripūreti?


pli: Atītānāgatapaccuppanne jarāmaraṇe paṭinissaggānupassanā bhāvitā bahulīkatā katamaṁ paññaṁ paripūreti?


pli: Jarāmaraṇe aniccānupassanā bhāvitā bahulīkatā javanapaññaṁ paripūreti.


pli: Atītānāgatapaccuppanne jarāmaraṇe aniccānupassanā bhāvitā bahulīkatā javanapaññaṁ paripūreti …pe…


pli: tassimā catasso paṭisambhidāyo adhigatā honti sacchikatā phassitā paññāya.


pli: “Cattārome, bhikkhave, dhammā bhāvitā bahulīkatā sotāpattiphalasacchikiriyāya saṁvattanti.


pli: Katame cattāro?


pli: Sappurisasaṁsevo, saddhammassavanaṁ, yonisomanasikāro, dhammānudhammapaṭipatti—


pli: ime kho, bhikkhave, cattāro dhammā bhāvitā bahulīkatā sotāpattiphalasacchikiriyāya saṁvattanti.


pli: Cattārome, bhikkhave, dhammā bhāvitā bahulīkatā sakadāgāmiphalasacchikiriyāya saṁvattanti …pe…


pli: ime kho, bhikkhave, cattāro dhammā bhāvitā bahulīkatā arahattamaggaphalasacchikiriyāya saṁvattanti.


pli: Cattārome, bhikkhave, dhammā bhāvitā bahulīkatā paññāpaṭilābhāya saṁvattanti …pe…


pli: paññābuddhiyā saṁvattanti, paññāvepullāya saṁvattanti, mahāpaññatāya saṁvattanti, puthupaññatāya saṁvattanti, vipulapaññatāya saṁvattanti, gambhīrapaññatāya saṁvattanti, asāmantapaññatāya saṁvattanti, bhūripaññatāya saṁvattanti, paññābāhullāya saṁvattanti, sīghapaññatāya saṁvattanti, lahupaññatāya saṁvattanti, hāsapaññatāya saṁvattanti, javanapaññatāya saṁvattanti, tikkhapaññatāya saṁvattanti, nibbedhikapaññatāya saṁvattanti.


pli: ime kho, bhikkhave, cattāro dhammā bhāvitā bahulīkatā paññāpaṭilābhāya saṁvattanti, paññābuddhiyā saṁvattanti …pe…


pli: nibbedhikapaññatāya saṁvattanti”.


pli: 3.1.1. Soḷasapaññāniddesa


pli: <b>Paññāpaṭilābhāya saṁvattantī</b>ti katamo paññāpaṭilābho?


pli: Catunnaṁ maggañāṇānaṁ, catunnaṁ phalañāṇānaṁ, catunnaṁ paṭisambhidāñāṇānaṁ, channaṁ abhiññāñāṇānaṁ, tesattatīnaṁ ñāṇānaṁ, sattasattatīnaṁ ñāṇānaṁ lābho paṭilābho patti sampatti phassanā sacchikiriyā upasampadā.


pli: Paññāpaṭilābhāya saṁvattantīti—


pli: ayaṁ paññā paṭilābho.


pli: <b>Paññābuddhiyā saṁvattantī</b>ti katamā paññābuddhi?


pli: Sattannañca sekkhānaṁ puthujjanakalyāṇakassa ca paññā vaḍḍhati, arahato paññā vaḍḍhati.


pli: ayaṁ paññābuddhi.


pli: <b>Paññāvepullāya saṁvattantī</b>ti katamaṁ paññāvepullaṁ?


pli: Sattannaṁ sekkhānaṁ puthujjanakalyāṇakassa ca paññāvepullaṁ gacchati.


pli: Arahato paññā vepullagatā paññāvepullāya saṁvattantīti—


pli: idaṁ paññāvepullaṁ.


pli: <b>Mahāpaññatāya saṁvattantī</b>ti katamā mahāpaññā?


pli: Mahante atthe pariggaṇhātīti—mahāpaññā.


pli: Mahantaṁ paramatthaṁ nibbānaṁ pariggaṇhātīti—mahāpaññā.


pli: Mahāpaññatāya saṁvattantīti—


pli: ayaṁ mahāpaññā.


pli: <b>Puthupaññatāya saṁvattantī</b>ti katamā puthupaññā?


pli: Puthujjanasādhāraṇe dhamme atikkamma paramatthe nibbāne ñāṇaṁ pavattatīti—puthupaññā.


pli: Puthupaññatāya saṁvattantīti—


pli: ayaṁ puthupaññā.


pli: <b>Vipulapaññatāya saṁvattantī</b>ti katamā vipulapaññā?


pli: Vipulaṁ paramatthaṁ nibbānaṁ pariggaṇhātīti—vipulapaññā.


pli: Vipulapaññatāya saṁvattantīti—


pli: ayaṁ vipulapaññā.


pli: <b>Gambhīrapaññatāya saṁvattantī</b>ti katamā gambhīrapaññā?


pli: Gambhīresu khandhesu ñāṇaṁ pavattatīti—gambhīrapaññā.


pli: Gambhīrāsu dhātūsu ñāṇaṁ pavattatīti—gambhīrapaññā.


pli: Gambhīresu āyatanesu ñāṇaṁ pavattatīti—gambhīrapaññā.


pli: Gambhīresu paṭiccasamuppādesu ñāṇaṁ pavattatīti—gambhīrapaññā.


pli: Gambhīresu suññatamanupalabbhesu ñāṇaṁ pavattatīti—gambhīrapaññā.


pli: Gambhīresu atthesu ñāṇaṁ pavattatīti—gambhīrapaññā.


pli: Gambhīresu dhammesu ñāṇaṁ pavattatīti—gambhīrapaññā.


pli: Gambhīrāsu niruttīsu ñāṇaṁ pavattatīti—gambhīrapaññā.


pli: Gambhīresu paṭibhānesu ñāṇaṁ pavattatīti—gambhīrapaññā.


pli: Gambhīresu sīlakkhandhesu ñāṇaṁ pavattatīti—gambhīrapaññā.


pli: Gambhīresu samādhikkhandhesu ñāṇaṁ pavattatīti—gambhīrapaññā.


pli: Gambhīresu paññākkhandhesu ñāṇaṁ pavattatīti—gambhīrapaññā.


pli: Gambhīresu vimuttikkhandhesu ñāṇaṁ pavattatīti—gambhīrapaññā.


pli: Gambhīresu vimuttiñāṇadassanakkhandhesu ñāṇaṁ pavattatīti—gambhīrapaññā.


pli: Gambhīresu ṭhānāṭṭhānesu ñāṇaṁ pavattatīti—gambhīrapaññā.


pli: Gambhīrāsu vihārasamāpattīsu ñāṇaṁ pavattatīti—gambhīrapaññā.


pli: Gambhīresu ariyasaccesu ñāṇaṁ pavattatīti—gambhīrapaññā.


pli: Gambhīresu satipaṭṭhānesu ñāṇaṁ pavattatīti—gambhīrapaññā.


pli: Gambhīresu sammappadhānesu ñāṇaṁ pavattatīti—gambhīrapaññā.


pli: Gambhīresu iddhipādesu ñāṇaṁ pavattatīti—gambhīrapaññā.


pli: Gambhīresu indriyesu ñāṇaṁ pavattatīti—gambhīrapaññā.


pli: Gambhīresu balesu ñāṇaṁ pavattatīti—gambhīrapaññā.


pli: Gambhīresu bojjhaṅgesu ñāṇaṁ pavattatīti—gambhīrapaññā.


pli: Gambhīre ariyamagge ñāṇaṁ pavattatīti—gambhīrapaññā.


pli: Gambhīresu sāmaññaphalesu ñāṇaṁ pavattatīti—gambhīrapaññā.


pli: Gambhīrāsu abhiññāsu ñāṇaṁ pavattatīti—gambhīrapaññā.


pli: Gambhīre paramatthe nibbāne ñāṇaṁ pavattatīti—gambhīrapaññā.


pli: Gambhīrapaññatāya saṁvattantīti—


pli: ayaṁ gambhīrapaññā.


pli: <b>Asāmantapaññatāya saṁvattantī</b>ti katamā asāmantapaññā?


pli: Yassa puggalassa atthavavatthānato atthapaṭisambhidā adhigatā hoti sacchikatā phassitā paññāya, dhammavavatthānato dhammapaṭisambhidā adhigatā hoti sacchikatā phassitā paññāya, niruttivavatthānato niruttipaṭisambhidā adhigatā hoti sacchikatā phassitā paññāya, paṭibhānavavatthānato paṭibhānapaṭisambhidā adhigatā hoti sacchikatā phassitā paññāya, tassa atthe ca dhamme ca niruttiyā ca paṭibhāne ca na añño koci sakkoti abhisambhavituṁ.


pli: Anabhisambhavanīyo ca so aññehīti—


pli: asāmantapañño.


pli: Puthujjanakalyāṇakassa paññā aṭṭhamakassa paññāya dūre vidūre suvidūre na santike na sāmantā.


pli: Puthujjanakalyāṇakaṁ upādāya aṭṭhamako asāmantapañño.


pli: Aṭṭhamakassa paññā sotāpannassa paññāya dūre vidūre suvidūre na santike na sāmantā.


pli: Aṭṭhamakaṁ upādāya sotāpanno asāmantapañño.


pli: Sotāpannassa paññā sakadāgāmissa paññāya dūre vidūre suvidūre na santike na sāmantā.


pli: Sotāpannaṁ upādāya sakadāgāmī asāmantapañño.


pli: Sakadāgāmissa paññā anāgāmissa paññāya dūre vidūre suvidūre na santike na sāmantā.


pli: Sakadāgāmiṁ upādāya anāgāmī asāmantapañño.


pli: Anāgāmissa paññā arahato paññāya dūre vidūre suvidūre na santike na sāmantā.


pli: Anāgāmiṁ upādāya arahā asāmantapañño.


pli: Arahato paññā paccekasambuddhassa paññāya dūre vidūre suvidūre na santike na sāmantā.


pli: Arahantaṁ upādāya paccekabuddho asāmantapañño.


pli: Paccekabuddhañca sadevakañca lokaṁ upādāya tathāgato arahaṁ sammāsambuddho aggo asāmantapañño.


pli: Paññāpabhedakusalo pabhinnañāṇo adhigatappaṭisambhido catuvesārajjappatto dasabaladhārī purisāsabho purisasīho purisanāgo purisājañño purisadhorayho anantañāṇo anantatejo anantayaso aḍḍho mahaddhano dhanavā netā vinetā anunetā paññāpetā nijjhāpetā pekkhetā pasādetā.


pli: “So hi bhagavā anuppannassa maggassa uppādetā, asañjātassa maggassa sañjanetā, anakkhātassa maggassa akkhātā, maggaññū maggavidū maggakovido maggānugāmī ca panassa etarahi sāvakā viharanti pacchā samannāgatā”.


pli: “So hi bhagavā jānaṁ jānāti, passaṁ passati, cakkhubhūto ñāṇabhūto dhammabhūto brahmabhūto vattā pavattā atthassa ninnetā amatassa dātā dhammassāmī tathāgato.


pli: Natthi tassa bhagavato aññātaṁ adiṭṭhaṁ aviditaṁ asacchikataṁ aphassitaṁ paññāya.


pli: Atītaṁ anāgataṁ paccuppannaṁ upādāya sabbe dhammā sabbākārena buddhassa bhagavato ñāṇamukhe āpāthaṁ āgacchanti.


pli: Yaṁ kiñci neyyaṁ nāma atthi taṁ sabbaṁ jānitabbaṁ.